ПРЕМЬЕРА! "СЕНСИЗ" ФИЛЬМИ: НАФРАТДАН МУҲАББАТГАЧА! 06.01.2013 06:01\nБугун 6 январь куни соат 17.00 да, Алишер Навоий номли (собиқ Панорама) киносаройда «Сенсиз» фильмининг премьераси бўлиб ўтди.\nПремьерада кўплаб машҳурларни кўриш мумкин эди.\nРежиссёрлар Аюб Шахобиддинов, Иброҳим Расулов, Дилмурод Масаидов, Нозим Жумаев, актёрлар Акбархўжа Расулов, Умид Искандаров, спортчи Одил Аҳмедов, телебошловчи журналистлар Даврон Кабулов, Шоира Рауфбоева, “Тасвир” газетаси муҳаррири Шаҳноза Бозорова, “Даракчи” газетасидан Қамариддин Шайхов, журналистлар Дилбаҳор Худойбердиева, Нодира Саидазимова, “Тошкент” радиосидан журналист Шоира Юнусова, Орият Доно радиосидан Акмал Мирзо, “Shov-shuv.uz” ва Fattohhon.com сайтлари вакиллари ва бошқалар...\nФильм ижодкорларини саҳнада актёр Акбархўжа Расулов таништирди.\nФильм продюсери ва бош рол ижрочиси Ёқуб Аҳмедов\nРежиссёр Дилмурод Турдибоев\nБош ролларда Райҳон Уласенова, Дилноза Кубаева, Алишер Узоқов, шунингдек Улуғбек Абзалов, Мунаввара Абдуллаева, Саид Мухторов, Дилдора Ҳошимова, Анжелика Есимбетова, Ёрқиной Ғозиева ва бошқалар...\nФильм мелодрама жанрида суратга олинган бўлиб, асосий мавзуси оила ҳақидадир.\nФильмдаги актёрлар ижро профессионал даражада, деб ўйлаймиз. Айниқса, Дилноза Кубаева ва Ёқуб Аҳмедовлар ижроси таъсирли чиққан. Фильм сюжетлари қизиқарли, юморлардан ўз ўрнида фойдаланилган. Актёр Алишер Узоқов бир вақтнинг ўзида ҳам комик ва жиддий ҳолатларни ролида уйғунлаштира олган. Дилноза Кубаева ҳам қувноқ саҳналар билан бирга дардли саҳналарни маҳорат билан ижро этди. Ёқуб Аҳмедовнинг бу илк бош роли ва унинг актёрлик маҳорати ошганлигини сезиш қийин эмас.\nФильм бошиданоқ комедик саҳналари билан томошабинни ўзига қарата олди ва сўнг таъсирли саҳналари билан ниҳоясигача кўришларини таъминлади, деб ўйлаймиз.\nЛекин, шу билан бирга иш бор жойда камчилик бўлади, дейилганидек баъзи бир камчиликлардан ҳам ҳоли эмас, назаримизда. Масалан, Райҳон Уласенова қаҳрамонининг икки фарзанди, онасининг вафотидан сўнг, бирор марта ҳам онаси ҳақида сўрамасликлари, болаларни онасининг йўқлигига мутлақо бефарқлиги ҳайрон қолдиради. Негаки, ёш бола онасига ва отасига жуда ўрганган бўлиши бу табиий ҳолат бўлиб, бирор марта бўлса-да, онаси ҳақида сўрашлари керак эди, назаримизда.\nФильмнинг асосий муваффақияти ундаги актёрлар ансамбли ва уларнинг таъсирли ижроси, деб ўйлаймиз. Фильмда бош қаҳрамон Дилноза Кубаева талқинида, радио DJ лар ҳаётига назар солинган.\n- Уйга кетсак-чи?\n- Қаҳва ичсак-чи?\n- Узугингиз яна бир кунга занглайдиган бўлди!\n- Лицензия чет эл хонандаларининг мусиқаларини ўғирлаш учун берилмайди!\n100 марта эшитгандан, фильмни кинотеатрда бир бор кўрган афзал!\n“Сенсиз” 7 январдан кинотеатрларда намойиш қилинмоқда!\nРепортаж: Саида Вахобова\nФотолар учун журналист ва фотограф Шерзод Икрамутдиновга миннатдорчилик билдирамиз.


Аэропортларни бошқариш бўйича тендер ўтказилади\n12.02.20 13:20\tmsk\nУрганч аэропортидаги регистрация жойи. Uz24.uz сайти фотосурати\nЎзбекистондаги аэропортларни бошқарадиган компаниялар тендер якунига қараб танлаб олинади. Бу ҳақда республика Транспорт вазирлиги раҳбари Элёр Ғаниев 12 февраль куни ўтказилган матбуот анжуманида айтиб ўтди, деб хабар беради «Газета.uz».\nСамарқанд, Урганч, Наманган аэропортларини модернизация қилиш билан шуғулланиш истагини билдирган Россиянинг «Новапорт» холдинги билан ҳамкорликка оид саволга Ғаниев мана шундай жавоб берган.\nМазкур холдинг билан шартнома 2019 йил май ойида имзоланган. Дастлаб «Новапорт»нинг аэропортларни хусусийлаштирмасдан, концессияга (маълум муддатга эксплуатацияга бериш шартномаси) олиши кўзланганди. Лекин декабрда ҳукуматнинг ушбу объектларни 30 йилга концессияга беришга тайёр эмаслиги маълум бўлди.\nШунда Япониянинг Sumitomo Corporation компаниясини ҳамкорликка жалб этиш таклифи киритилди. Мутахассисларнинг фикрича, японлар ҳам оз муддатли концессияга рози бўлмайдилар.\n«Шунинг учун япон ёки руслар компанияси аэропортлар бошқаруви билан шуғулланади дейишга ҳали эрта. Буни тендер якунлари кўрсатади», — деди Ғаниев.\nUzbekistan Airports раҳбари Равшан Исмоиловнинг сўзларига кўра, 2020 йили Ислом Каримов номидаги Халқаро аэропорт реконструкция қилинади. Бу йўловчилар оқимининг бир йилига 7-8 млн бўлишини таъминлайди. «Тошкент-Шарқий аэропорти ишга тушгач, йўловчилар оқими 10 миллиондан ортади. Талаб икки аэропортнинг ўртача имконияти чегарасидан ортганидан сўнг, вақт йилига 50 миллион йўловчига хизмат кўрсатадиган замонавий аэропорт қуришни тақазо қилади. Бу яқин ўн йиллар ичида амалга ошиши мумкин», – деди Исмоилов.\nУнинг сўзларига кўра, келажакда Халқаро аэропорт пойтахтдан четга, «Ангрен ёки Чиноз томонга, шаҳардан 30-35 километр олис жойга кўчирилади».\nБишкек шаҳар мэрияси карантин даврида такси ва йўналишдаги таксиларга қўйилган чекловларни енгиллатди


Кўчмас мулк ва унинг турлари (1) – oliymahad.uz\nКўчмас мулк ва унинг турлари (1)\nУламолар кўчмас мулклар ҳақида турли фикрлар айтишган. Уларнинг таьрифи ва турлари қандай эканлиги борасида мазҳаблар аро фарқларини баён этишган. Қуйида шу таьрифларга ва уларнинг турларига тўхталиб ўтамиз.\nҲанафийларнинг таърифи: Кўчмас мулклар бу – ўз ўрнидан кўчириб бўлмайдиган ва кўчирса ҳам талофат билан кўчириладиган ерлар, бинолар ва илдизи чуқур отган дарахтлар киради (кўчатлар кирмайди).\nМоликийларнинг таърифи: Кўчмас мулклар бу – Ер ва унга ўрнашган бинолар ва дарахтлардир.\nШофеъйларнинг таърифи: Кўчмас мулклар бу – бинолар, ерлар ва хурмолардир.\nКўчмас мулкка эгалик қилиш борасида “Кашшафул Қонаь” китобида шундай дейилган: Эгалик қилишлик кўчмас мулклардан бошқа нарсаларда ҳосил бўлади. Кўчмас мулклар бу – яйлов, ер, бино, экин ва унга эргашган нарсалардир.\nДемак, уламоларимиз бир жойдан бошқа жойга кўчириб ўтишлиги мумкин бўлмаган товарлар “кўчмас мулк” эканлигига ихтилоф қилишмаган.\nСурати ва кўриниши сақланиб қолишлиги билан бир ўриндан бошқа ўринга кўчириш мумкин бўлган мулклар эса “кўчар мулклар” дейилади.\nЖумҳур уламолар уни “кўчмас мулк” дейдилар.\nМоликийлар эса “кўчар мулк” дейдилар.\nШунга кўра, жумҳур уламолар кўчмас мулкка қуйидагича таъриф берганлар:\n– Асли собит бўлиб, кўчириб ўтказиш ва ўзгартириш мумкин бўлмаган мулклар кўчмас мулк дейилади. Бунга эркин ерларнинг барча турлари, бино ерлари ва ундан бошқа ерлар кириб кетади.\n– Кўчар мулклар – улар кўчириб ўтказиш мумкин бўлган, кўчиришдан олдин қандай бўлса шундай сақланиб қоладими йўқми фарқи йўқ улар кўчар мулк ҳисобланади. Буларга барча ҳайвон турлари, пуллар, кайлий ва вазний ўлчанадиган барча товарларни қамраб олади.\nКўчар мулкнинг товар ҳисобланмайдиганлари, кўчмас мулкга эргашиб кўчмас мулкнинг ҳукмига кириб кетади. Чунки булар доимийлик ва собитликда кўчмас мулк билан бирга бўлгани учун кўчмас мулк турига киради.\nМоликийлар кўчмас мулкга қуйидагича таъриф беришган – асли собит бўлиб, кўриниши ва шакли сақланган ҳолда бир ўриндан бошқа кўчириб ўтказиш, ўзгартириш мумкин бўлмаган нарсалар кўчмас мулк дейилади. Булар бинолар, дарахтлар, хурмолар ва ундан бошқа нарсалар киради.\nКўчар мулк – уни бошқа ўринга кўчириб ўтказиш, ўзгартириш мумкин бўлган товарлар кўчар мулк бўлади. Уни сурати кўчиришдан аввал қандай бўлса шундайлигича қолган бўладими ёки кўчирилганда сурати ўзгарган бўладими фарқи йўқ.\n4-курс талабаси Қудратов Муҳаммаджон\n Адлон ибн Ғозий ас-Шимроний. Байъул иқори ва таъжируҳу фил фиқҳил исломийий. –Риёз: Ширкатул ибикон лит таълим, 1437/2016. –Б. 34.\n2352610cookie-checkКўчмас мулк ва унинг турлари (1)no\nОлдингиТавассул борасидаги раддияларКейингиАбу Мансур Мотуридийниг раддия бериш услуби


Ўзбекистонда коронавирусдан тузалганлар сони 40 минг нафардан ошди - Daryo\n17:24, 03.09.2020 40019\nЎзбекистонда коронавирусдан тузалганлар сони 40 минг нафардан ошди\nЎзбекистонда 2020 йил 3 сентябрь соат 17:00 ҳолатига кўра яна 53 нафар кишида коронавирус инфекцияси аниқланди ва касалланганларнинг умумий сони 42 688 нафарга етди. Бу ҳақда Соғлиқни сақлаш вазирлиги хабар берган.\n47 таси Тошкент вилоятида;\n6 таси Андижон вилоятида тана ҳарорати кўтарилганлиги боис профилактика мақсадида, шунингдек, коронавирусга чалинган беморлар билан мулоқотда бўлганлиги сабабли намуна топширган фуқаролар орасида аниқланган.\nССВ хабарида коронавирусга чалинган икки нафар беморнинг вафот этгани баён қилинган. Тошкент вилояти Чиноз туманида яшаган 71 ёшли О.А. исмли аёл ҳамда Олмазор туманида яшаган 46 ёшли Н.М. исмли аёл COVID-19 коронавирус инфекцияси асоратлари оқибатида ҳаётдан кўз юмган.\nВазирлик ахборотида касалликдан тузалганлар бўйича ҳам маълумот берилган. Тошкент шаҳрида 115 нафар, Тошкент вилоятида 51 нафар, Сирдарё вилоятида 17 нафар, Андижон вилоятида 7 нафар, Наманган вилоятида 6 нафар ҳамда Қашқадарё вилоятида 2 нафар бемор жами 198 нафар киши инфекциядан фориғ бўлган.\nЎзбекистонда коронавирусдан соғайганлар сони 40 081 нафарни (93 фоиз) ташкил қилмоқда. Вазирлик ахборот хизмати 2274 нафар беморга шифокорлар томонидан белгиланган стандартлар бўйича даво чоралари кўрилаётгани маълум қилган.\nЭслатиб ўтамиз, Ўзбекистонда 1 сентябрь соат 23:30 дан 2 сентябрь соат 23:30 га қадар коронавирус юқтириб олиш билан боғлиқ 304 та ҳолат қайд этилган. Бу 3 июлдан бери энг паст кўрсаткич ҳисобланади.\nҲозиргача Соғлиқни сақлаш вазирлиги 329 кишининг коронавирус асоратларидан вафот этганини хабар берди. «Дарё» ҳисоби бўйича коронавирусга чалингач, вафот этганлар сони 340 нафарни ташкил этмоқда.\n16:43, 02.10.2020 158545\n08:17, 08.10.2020 161024\n22:13 Бугун 667\n22:04 Бугун 1016\n21:59 Бугун 1840\n21:48 Бугун 3210\n22:42, 24.01.2021 125914


Халқнинг дардига Халқ қабулхоналарида ечим топилаяпти(ми?) - zarnews.uz\nСамарқанд тумани Халқ қабулхонасига жорий йилнинг олти ойида жисмоний ва юридик шахслардан 368 та мурожаат келиб тушган. Мурожаатларда кўтарилган 106 та масала ижобий ечимини топган. Шунингдек, 223 та мурожаатга асосли тушунтириш берилиб, 2 таси рад этилган. Бугунги кунда 37 та мурожаат ўрганиш жараёнида.\nКелиб тушган мурожаатларнинг 298 таси ҳудуддаги ташкилотларга, 60 таси юқори ташкилотларга юборилган. Халқ қабулхонасининг ўзида 10 та мурожаат кўриб чиқилган. Таҳлилларга кўра, мурожаатлар 93 таси 1-сектор, 84 таси 2-сектор, 92 таси 3-сектор, 69 таси 4-сектор ҳудудида яшовчилардан, қолган мурожаатлар бошқа шаҳар, туман фуқаролари томонидан бўлган.\nСектор раҳбарлари томонидан ўтказилган 20 та оммавий сайёр қабулларда 234 нафар жисмоний ва юридик шахслардан 239 та мурожаатлар келиб тушган. Мурожаатларнинг 19 таси ижобий ҳал қилинган бўлиб, 220 тасига асосли тушунтириш берилган.\nШу ўринда қайд этиш лозимки, туманда 2248 та кам таъминланган оилалар бор. Ўтган карантин даврида мурожаатлар асосида 3151 та оилага 2 миллиард 264 миллион сўмлик озиқ-овқат етказиб берилган.\nШундан 632 та боқувчиси бўлмаган оилалар 412 миллион сўмлик, 900 та ногирони бўлган оилаларга 554,15 миллион сўмлик, 980 та карантин даврида озиқ-овқат захираси ва пул маблағлари тугаган, кўп фарзандли оилаларга 679,4 миллион сўмлик, 421 нафар ёлғиз қарияларга 158 миллион сўмлик ёрдам кўрсатилган.\nБундан ташқари, 15 та шароити оғир оилаларга қорамол берилган.\nМавжуд шароитдан келиб чиқиб, 1405 та оилага тиббий-ёрдам кўрсатилиб, 2100 нафар фуқаронинг бандлиги таъминланган. Ишсиз фуқароларни 1426 нафари хақ тўланадиган вақтинчалик жамотчилик ишларига жалб қилинган бўлса, 674 нафари ўз касби бўйича доимий ишга жойлаштирилган.


Энг кам иш ҳақи ўрнига базавий ҳисоблаш миқдори киритилиши айрим тўловларда қандай акс этади? — Alternatus\n14.08.2019 NodirbekLeave a Comment on Энг кам иш ҳақи ўрнига базавий ҳисоблаш миқдори киритилиши айрим тўловларда қандай акс этади?\nМолия вазирлиги меҳнат ҳақи, пенсия ва бошқа тўловлар миқдорини аниқлаш тартибининг ўзгариши назарда тутилаётгани муносабати билан айрим қонунларга тузатишларни тайёрлади. Бу ҳақда Norma хабар бермоқда.\nҚуйидаги ҳисоб-китобларда 223 000 сўмга тенг ЭКИҲ, БҲМ ва ПҲБМ, 634 880 сўмга тенг МҲЭКМдан фойдаланилади.\n04.09.2019 04.09.2019 Nodirbek\nҚимматли қоғозлар бозори тўғрисидаги қонунга ўзгартиш киритилади


«Alibaba» асосчиси туғилган кунида ишдан кетди\n«Alibaba» асосчиси Жек Ма расман компания директорлар кенгаши раислигидан кетди, деб хабар берди «Bloomberg». Энди унинг ўрнида — Дэниэл Чжан. Агентлик ... ёшни қаршилади. «Forbes» унинг бойлигини $38,6 млрд.га баҳолаган — «Alibaba» асосчиси жаҳондаги бадавлат инсонлар орасида 21-ўринда турибди. Жек ...\nАна холос! «Alibaba» асосчиси пенсияга кетяпти\n«Alibaba» холдинги асосчиси ва директорлар кенгаши раиси Жек Ма келаётган душанбада — 54 ёшга тўлган куни пенсияга чиқишини маълум қилди. — ... Ма энди бутун эътиборни хайрия ишлари ва таълимга бағишлайди. Аммо «Alibaba Group» директорлар кенгашида ҳам ўрнини сақлаб қолиб, компания ...\n«Xabar.uz» Ниҳоят 2018 йилнинг бошида Хитойнинг дунёга машҳур Alibaba компанияси билан шартнома имзолашга ва турли хилдаги 1 миллиарддан ... иш борасида гап кетганида ҳар доим ўзим кўп кузатиб борадиган шахс — Alibaba компанияси асосчиси Жек Манинг йўлини тутишга ҳаракат қиламан — ...\n«Alibaba» компанияси «Ford» автомобиль концерни билан биргаликда автомобилларни автомат равишда сотишни йўлга қўйиш устида 2016 йилда иш бошлаганди. ...\n«Alibaba Group» компанияси ўқилган материалларни тушуниш бўйича ўтказилган тестда инсонни ортда қолдирган сунъий интеллект моделини яратди, деб ... ташкил этган. Одамлар томонидан ўрнатилган марра эса 82,3 эди. «Alibaba»нинг маълум қилишича, бу каби синовда машина биринчи марта одамларни ...


“Локомотив” Вадим Абрамовнинг ғалаба ва мағлубиятларини эсга олди\n17:06 / 18.10.2015\nЯқинда “Локомотив” жамоасининг бош мураббийи Вадим Абрамов истеъфога чиққани маълум қилинди. Шу муносабат билан жамоа матбуот хизмати мутахассиснинг ушбу клубдаги фаолиятини қисқача эсга олиб, қўлга киритган ютуқларини эсга ва ишига умумий баҳо берди.\nОлий лиганинг 25-турини сафарда “Қўқон-1912″га қарши ўтказган “Локомотив” 2:2 ҳисобида дуранг ўйнади. Бу ўйинда “темирйўлчилар” 2:0 ҳисобида олдинда боришаётганди, бироқ кейинчалик иккита гол ўтказиб юбориб, якунда қимматли икки очко бой берилди.\nНатижада “Локомотив” футбол клуби раҳбариятининг қарорига мувофиқ бош мураббий Вадим Абрамов ўз лавозимидан бўшатилди. Абрамов билан жамоани унинг доимий ҳамроҳи Марат Мифтахутдинов ҳам тарк этди. Гарчи Абрамов клубни тарк этган бўлса-да, унинг “Локомотив” футбол клуби ривожи учун қўшган ҳиссаси катта бўлди.\nМатбуот хизматининг маълум қилишича, жамоа унинг қўл остида ўйин жиҳатдан бирмунча ўсишга эришди. Бироқ “натижалар раҳбариятни хафа қилди”. Хусусан, жамоа Осиё чемпионлар лигасида гуруҳдан чиқа олмади. Лекин “ўз майдонимизда кимсан Қатарнинг энг машҳур клуби “Ал Садд” 5:0 ҳисобида мағлуб этилди”. Аммо гуруҳдан чиқа олмаганимиз барибир кўпчилик ишқибозларнинг дилини хира қилди.\nОЧЛдаги вазифа ҳал бўлмагач, “Локомотив” бор эътиборини ички мусобақаларга қаратди. Олий лига баҳслари доирасида “Бунёдкор” ҳар иккала учрашувда ҳам мағлуб этилди. Ва бу кўрсаткич “Локомотив” футбол клуби тарихида илк бор рўй берди. Жамоа, шунингдек, ўз майдонида “Пахтакор”, “Насаф” каби кучли клубларни ҳам мағлуб этди. Аммо “Металлург”, “Нефтчи” сингари жамоалар билан дуранг ўйналгани алам қилди.\nАйни пайтда “Локомотив” 59 очко билан турнир жадвалида 2-ўринда боряпти. Биринчи ўриндаги “Пахтакор” ҳисобида 63 очко бор. Учинчи ўринда келаётган “Насаф” эса 57 очкони жамғариб қўйган. Олий лига тугашига бешта тур қолганини ҳисобга олсак, кураш барибир охиригача кечади. Абрамов қўл остида “Локомотив”нинг Ўзбекистон кубогидаги иштироки ярим финалгача бўлди. Ярим финалда Қаршининг “Насаф” клуби икки ўйин натижасига кўра, “темирйўлчилар”дан устун келди. Қолаверса, айнан шу жамоа кеча ташкил қилинган финал баҳсида “Бунёдкор”ни 2:1 ҳисобида мағлуб этиб, Кубокни қўлга киритди.\nВадим Абрамов мураббийлигида бир нечта футболчилар “Локо”да ўзларини кўрсата олишди. Хусусан, бугунги кунда жамоа тўпурари бўлиб турган Санжар Шоаҳмедов анча ўсишга эришди. У ҳозирча олий лигада 13та гол урди. Шунингдек, Икром Алибоев ҳам яхши ўйнаб кетди. Марат Бикмаев яна тўпурарлик маҳоратини намойиш эта бошлади. Аммо Қўқонда бой берилган икки очко чемпионлик пойгасидаги имкониятларни бирмунча пасайтириб юборди.\nВадим Абрамов “Локомотив” жамоасининг янги босқичга чиқишида муҳим роллардан бири бўлди. Шу боис клубимиз ҳомийлари, раҳбарият ва ходимлар ўзаро ҳамкорлик учун ушбу мураббийга миннатдорчилик билдиради. “Локомотив” футбол клуби Вадим Карленовичнинг кейинги фаолиятига омад ва зафарлар тилаб қолади.


Климакс белгилари уй шароитида даволаш – Пазанда\nГлавная / Медиа / Климакс белгилари уй шароитида даволаш\nBarno Mir 19.11.2021\tМедиа, Саломатлик Comments Off on Климакс белгилари уй шароитида даволаш 109 Показы\nЕркаклардан фарқли ўлароқ, аёлларнинг репродуктив ёши жуда чекланган. Яқинлашиб келаётган климакс ҳақидаги нотинч фикрлар қирқинчи туғилган кун арафасида пайдо бўлиб, кўпинча адолатли жинсий алоқа вакилларини депрессияга олиб келади. Менопауза жуда қўрқинчлими ва нимага руҳий тайёрланиш керак?\nРепродуктив тизимни “ўчириш” жараёни жуда узоқ ва бир йилдан кўпроқ вақтни олади. Биринчи сигнал қўнғироқлари окҳирги ҳайздан анча олдин пайдо бўлиши мумкин ва бу жараён бир неча йил ўтгач тўлиқ якунланади.\nЯқинлашиб келаётган менопауза билан боғлиқ ноқулайлик барча аёлларга ҳамроҳ емас, аммо сиз унга қандай аломатлар кҳослигини билишингиз керак.\nАёлларда кунига бир неча мартагача иссиқ чақнашлар пайдо бўлади, уларнинг юзи ва танаси том манода “ёниб кетади” ва кўпинча танада қизил доғлар пайдо бўлади. Ушбу аломат енг кенг тарқалганлардан биридир.\nМенопауза даврида маҳсулдорликнинг пасайиши ва енергия йўқолиши одатий ҳолдир ва вақт ўтиши билан пасаяди. Бу заифлик танадаги гормонал жараёнлар билан боғлиқ.\nМетаболизм секинлашади ва диетада ҳеч қандай ўзгариш бўлмаса ҳам, вазн ортиши мумкин. Вазиятни оғирлаштирмаслик учун ушбу даврда ортиқча калорияларни ишлатмасликка ҳаракат қилинг. Енгил жисмоний машқлар ҳам фойдали бўлади.\nЖинсий алоқа пайтида оғриқ\nТанадаги гормонал ўзгаришлар туфайли вагинада қуруқлик кучайиши мумкин, бу еса яқинлик пайтида ёқимсиз ёки ҳатто оғриқли ҳис-туйғуларга олиб келиши мумкин.\nТанадаги жараёнлар нафақат жисмоний ҳолатга, балки псикҳо-емосионал ҳолатга ҳам тасир қилади. Апатия, сентименталлик, кўк ёки ҳатто асабийлашиш аёлнинг ҳаётидаги ушбу қийин даврга ҳамроҳ бўлиши мумкин.\nАёлларнинг деярли учдан бир қисми менопауза яқинлашмасдан олдин уйқу билан боғлиқ муаммоларга дуч келишади. Укҳлаб қолиш қийинлиги, ерталаб туриш муаммолари ва уйқусизлик енг кўп учрайдиган сабаблардир.\nСемптомларнинг равшан кўринишига қарамай, кўпинча менопауза жараёни узоқ вақт давомида етиборга олинмайди ва аёллар узоқ вақт давомида ҳайз кўриш йўқлигидан кейин нима содир бўлаётганини тушуна бошлайдилар.\nБезовта қилувчи аломатларни тўкҳтатиш учун сиз гинекологга мурожаат қилишингиз керак. Юмшоқ гормон терапияси, шунингдек, зарур витаминлар ва минералларни тайинлаш, бу даврни аёл учун максимал қулайлик билан яшашга ёрдам беради.\nКлимаксни уй шароитида даволаш.\nКелинг, менопауза пайтида нима учун иссиқ чақнашлар борлигини билиб олайлик. 40-50 ёшли аёлнинг қонида естроген жинсий гормони даражаси аста-секин камаяди. Танадаги нокҳуш ўзгаришларнинг кўринишларидан бири – тўсатдан юрак уриши, юзнинг қизариши, кучли терлаш. Иссиқ чақнашларнинг частотасини камайтириш учун енг оддий нарса – бу парҳез. Биз спиртли ичимликлар, ёғли ва аччиқ овқатлар, жуда иссиқ овқатлардан бош тортамиз. Биз кундалик расионни шундай тузамизки, унинг кўп қисмини дуккаклилар, донлар, ёнғоқлар – табиий естроген манбалари ва кичикроқ қисмини – гўшт ва ёғлар ташкил қилади.\nТўлқинлар учун кҳалқ даволари – ҳисобламанг! Кимдир ҳар соатда биттадан майиз йеса, кимдир учун – бодринг кирпиклари инфузиони, кимдир учун – оёқларини иссиқ сув ҳавзасига қўйиш осонроқ бўлади … Мана, енг машҳурлари.\nКўпгина ўсимликлар фитоестрогенларга бой: адаçайı, тог кули, жўка, қизилмия илдизи, женшен илдизи, дўлана… Ҳар куни камида бир стакан фойдали булон ичишни одат қилиб қўйсангиз, қариш жараёни секинлашиши мумкин.\nБир ош қошиқ адаçайı икки стакан қайнатилган сув билан тўкиб ташланг. Уни қайнатиб олинг, кейин филтрланг. Сиз ерталаб, тушдан кейин ва кечқурун чой ўрнига ичишингиз мумкин. Ҳаваскор учун вариант – асал билан. Курс икки ҳафтага мўлжалланган. Кейин бир кҳил кунлар учун пауза қилиш тавсия етилади, сўнгра курсни қайтадан бошлаш керак. Уч ойлик даволанишдан сўнг биз икки ойлик танаффус қиламиз, кейин инфузионни давом еттириш мумкин.\nСизга керак бўлади: БлаккБеррй барглари – 25 г, кҳушбўй ўтин ва она ўти – ҳар бири 20 г, ботқоқ ўти – 15 г, дўлана гуллари – 10 г. Биз барча ингредиентларни битта идишга жойлаштирамиз, аралаштирамиз, ўнта тенг қисмга бўламиз. Аралашманинг бир қисмига 0,5 литр қайноқ сув қуйиб, икки соатга қолдиринг. Кун давомида қабул қиламиз.\nАгар ўсимлик чойининг ўзига кҳос тами ҳамманинг дидига мос келмаса, унда турли кҳил ситрус мевалари кўпчилик аёллар томонидан қадрланади.\nИчимлик тайёрлаш осон. Бир стакан шакар, ярим стакан асал, 1,5 – 2 литр сув, иккита лимон шарбати, 40 дақиқа қайнатилади ва бир дақиқа яшил чой. 40 даражага қадар совутиб олинг. Иккала булённи тенг қисмларга аралаштирамиз. Биз кунига бир марта ичамиз.\nИккита катта апелсин, лимон, лавлаги шарбати (иккита ўрта лавлагидан), 150 г асал. Ситрус меваларини майдалагич билан майдалагич билан майдаланг, қолган маҳсулотлар билан аралаштиринг. Икки ҳафта давомида ерталаб ва кечқурун 2 ош қошиқ учун воситани оламиз.\nМенопауза – бу аёлнинг ҳаётида ҳайз кўриши табиий равишда йўқолган давр. Бази аёллар менопауза пайтида нокҳуш аломатлар ва енгил ноқулайликни бошдан кечиришади. Кўпчилик иситма, иссиқ чақнаш, совуқ тер, тунда терлаш ва базан кундузи ортиқча терлашни бошдан кечиради.\nИссиқ чақнашлар нима?\nАёлларнинг 70% га яқинида менопауза пайтида иссиқ чақнашлар ва ортиқча терлаш кузатилади. Тўлқин 30 сониядан 30 дақиқагача давом етиши мумкин. Бу тананинг терморегулясия қобилиятига тасир қилувчи естроген даражасидаги ўзгаришларга боғлиқ.\nМенопауза 45 ёшдан 55 ёшгача бўлади. Менопаузанинг белгилари енгилдан ўта оғиргача (бази ҳолларда) интенсивликда бўлиши мумкин. Семптомлар бир неча ойдан бир неча йилгача давом етиши мумкин. Менопауза пайтида терлаш сизнинг кундалик ҳаётингизга сезиларли тасир кўрсатиши ва ноқулайлик ва ўз-ўзидан шубҳаланишни келтириб чиқариши мумкин. Аммо менопауза пайтида ортиқча терлаш билан курашишга ёрдам берадиган ва сизга ишонч ва қулайлик ҳисси берадиган маслаҳатлар мавжуд.\nМенопауза пайтида терлаш билан қандай курашиш мумкин?\nМунтазам равишда душ олинг.\nҲар куни душдан кейин ёки керак бўлганда кунига бир неча марта антиперспирантдан фойдаланинг.\nКенг кийим кийинг ва терингизни нафас оладиган табиий матоларни танланг – пакҳта ички кийимлари ва зиғир, пакҳта ва жун.\nСпиртли ичимликлар, кофеин, аччиқ овқатлар ва никотин истемол қилишдан сақланинг. Улар тер тўкилишига олиб келиши мумкин.\nСпорт билан шуғулланинг. Машқ қилиш тернинг тўсатдан оқиши еҳтимолини камайтириши кўрсатилган.\nЎзингизни формада сақлашга ҳаракат қилинг. Ортиқча вазн ортиқча терлашни келтириб чиқаради.\nСувсиз бўлинг ва ҳар доим ёнингизда бир шиша сув олиб юринг.\nАгар сиз тез-тез кечаси иссиқ чақнашларга дуч келсангиз, ётоқкҳонангиз етарлича салқин еканлигига ишонч ҳосил қилинг, шамоллатиш учун ойнани очинг, чойшабингизни енгил табиий матолардан тайёрланган чойшабга алмаштиринг – пакҳта, зиғир.\nАгар сиз доимо қаттиқ терласангиз, Рекҳона Клиникал Протектион каби кучлироқ антиперспирантни синаб кўринг. Ҳимоя асосий антиперспирантга қараганда 3 баравар самарали *. Ноёб Дефенсе + текҳнологияси тери юзасида микрофилм ҳосил қилиб, тер ва ҳиддан 96 соат узлуксиз ҳимоя қилади.\nАгар менопауза пайтида жуда кўп терласангиз, шифокорингиз билан ушбу аломатлар ҳақида гапиринг: Муаммони бартараф етишга ёрдам берадиган ҳаддан ташқари терлаш учун дори-дармонлар ва муқобил даволаш усулларини муҳокама қилинг.\nКечаси терлаш ҳақида кўпроқ билиб олинг.\nКлиник ҳимоя / Мудофаа + – ортиқча терлашдан ҳимоя.\n* Унилевер маҳсулотлари орасида терлашдан ҳимоя қилишда асосий антиперспирант аерозолидан 3 баравар самаралироқ, гарчи кҳонада 96 соат синовдан ўтказилган бўлса-да, Унилевер Р&Д, Буюк Британия, 2018. Клиник ҳимоя – терлашнинг кучайишидан ҳимоя.\nКлимакс неча ёшдан бошланали қанча давом етади?\nМенопауза қайси ёшда содир бўлади? Ўртача, менопаузани 50 ёшда кутиш мумкин. Бироқ, норманинг вақт доираси жуда кенг: соғлом аёлларнинг 33 фоизида ерта менопауза – 45 ёшгача ва 20 фоизда – кеч, 55 ёшдан кейин мумкин.\nПред. Лаззатланиш санати\nСледующая Эндометриоз – белгилари, ташхиси, даволаш


“ПСЖ”нинг қимматбаҳо сотувлари\n27 февраль,2017, 23:10 569\n“ПСЖ”ни кўпчилигимиз қимматбаҳо трансферларни амалга оширувчи жамоа сифатида биламиз. Аммо қуйидаги мақоламиз орқали эса сиз Париж клубининг бошқа томонинин кўришингиз бўлади. Демак, “ПСЖ” томонидан сотувга қўйилган қимматбаҳо футболчилар.\nКарло Анчелоттининг мураббийлик фаолиятига назар\nЕвропа лигаси ҳам қизиқарли ёхуд мазкур турнирда энг кўп мухлис тўплаган 5 ўйин\nРоналду – “Пеналду”ми?\n5. Николья Анелька – 15 млн евро\n“ПСЖ” академияси тарбияланувчиси бўлган Анелька 17 ёшлигида “Арсенал”га трансфер қилинади. “Тўпчилар” сафидаги икки мавсум давомида 28 бор гол киритган Анелькани “Реал” ўз сафида кўришни истаб қолади ва мадридликлар француз футболчиси учун “Арсенал”га 22,3 фунт фунт тўлайди. “Қироллик клуби”да бир мавсум тўп сурган Анелька 2000 йил 22 млн фунт эвазига яна қадрдон жамоасига қайтади. Бироқ ўзидан кутилган ўйинни намойиш эта олмагач, аввалига “Ливерпуль”га ижарага берилади. Сўнгра 15 млн евро(турли бонуслар билан) эвазига “Манчестер Сити”га трансфер қилинади.\nЛуис Энрике даврида “Барселона”да кимлар дебют қилди?\n4. Лукас Динь – 16,5 млн\n2013 йил “Лилль” клубидан 15 млн еврога сотиб ҳарид қилинган Дин “ПСЖ” таркибидан муқим жой ола билмади. Ҳар мавсум максимум 20 та ўйин ўтказган Лукас ўтган мавсумни ижара асосида “Рома” таркибида ўтказди. Ушбу мавсум аввалида эса “Барселона” 23 ёшли футболчи учун 16,5 млн еврони аяб ўтирмади.\n“Манчестер Юнайтед” баскетбол клуби ҳақида эшитганмисиз?\n3. Мамаду Сако – 18 млн\nСако “ПСЖ” академияси тарбияланувчиси саналади ва парижликлар сафидаги 7 йилда 200 дан зиёд ўйин ўтказган. Мамаду “ПСЖ” билан барча ички мусобақаларда бир мартадан ғолиб чиқади. 2013 йил эса Лоран Бланга керак бўлмай қолди шекилли, уни 18 млн евро эвазига “Ливерпуль”га трансфер қилишади. Айтиш жоиз, француз футболи келажаги сифатида эътироф этилган Сако ҳозирда турли можаролар гирдобида қолиб кетмоқда.\nКасильяс vs Буффон дуэли тарихи\n2. Роналдиньо – 32,2 млн\nРоналдиньонинг Европадаги илк жамоаси айнан “ПСЖ” саналади. Пойтахт жамоаси Роналдиньони Бразилиядан “кўҳна қитъа”га олиб келиш учун унинг аввалги жамоаси “Гремио”га 5 млн евро берган холос. “Парк Де Пренс”да икки йил ўйнаган Роналдиньо жамоа сафида 86 та ўйин ўтказган ва рақиблар дарвозасига 25 та тўп киритишни уддалаган. 2003 йил эса “Барселона” бразилиялик истеъдод эгаси учун 30 млн евродан кўпроқ бўлган суммани “ПСЖ” ҳисоб рақамига ўтказиб берган эди.\nЕЧЛда энг кўп мағлубиятга учраган жамоалар\n1. Давид Луиз – 38,5 млн\nЛуиз 2014 йил “Челси”дан “ПСЖ”га оз эмас, кўп эмас 50 млн фунт эвазига кўчиб ўтган эди. Парижда икки йил тўп сурган 29 ёшли ҳимоячи жамоа сафида 90 га яқин ўйинда майдонга тушиб, 8 бор тўп киритишга эришган. Бу орада эса “ПСЖ” билан маҳаллий совринларни икки мартадан ютишга эришган Луиз ушбу мавсум аввалида 38,5 млн евро эвазига “Челси” сафига бориб қўшилди. Мазкур сотув парижликлар тарихидаги энг қиммати сифатида тарих зарварақларидан жой олди.\n“Олтин бутса”га даъвогарлик қилаётган 10 футболчи\nЭвра кикбоксингчи бўладими? (видео) 206 09.10.2017\nАнелька Мбаппега маслаҳат берди 334 24.04.2017\nТеглар: Николья Анелька Лукас Динь Мамаду Сако Роналдиньо Давид Луиз ПСЖ\n“Насаф”нинг молиявий инқирози қачон барҳам топади ёхуд Рўзиқул Бердиев билан интервью 2084


28 декабрданоқ MIUI 12.5 прошивкаси келадиган 23 хилдаги Xiaomi ва Redmi смартфонлари - Terabayt.Uz\n28 декабрданоқ MIUI 12.5 прошивкаси келадиган 23 хилдаги Xiaomi ва Redmi смартфонлари\n«Хитойча Apple» оралиқ талқиндаги – MIUI 12.5 график қобиғини чиқариши маълум; ундаги айрим ўзгаришлар рўйхати билан мана бу хабаримизда танишиш мумкин. Xiaomi, Redmi ва Poco смартфонларига унинг Янги йил байрамигача тақдим этилиши айтилган эди, лекин...\nКомпания яқинда Xiaomi Mi 11 ҳамда Mi 11 Pro моделининг, яна 108 МП камерали энг арзон смартфоннинг тақдимот кунларини расман айтган эди. Унга кўра, флагманларнинг намойиши бугун – 28 декабрда бўлиб ўтади ва, сўнгги маълумотларга кўра, MIUI 12.5 график қобиғи ҳам шу тадбирда тақдим этилади.\nXiaomi аллақачон MIUI 12.5 прошивкасининг қайси моделлардаги смартфонларга биринчи бўлиб тарқатилишини эълон қилди. Ушбу рўйхат қуйидагича кўриниш олган:\nУшбу русумлардаги мобил қурилмалар бугунги тақдимотдан кейиноқ MIUI 12.5 график қобиғининг бета-версияларини ўрнатиб, тест қила бошлашлари мумкин бўлади. Табиийки, бу ерда прошивканинг ҳозирча Хитойдаги фойдаланувчиларга тарқатилиши ҳақида гап кетмоқда. Лекин унинг якуний версияси ҳам, вақти келиб глобал бозорда ҳам биринчи бўлиб шу смартфонларга тарқатилишига шубҳа йўқ.


21:49 / 16.07.2021\nЎзбекистон президенти Шавкат Мирзиёев 16 июль куни пойтахтимизда ўтаётган халқаро конференция доирасида Америка Қўшма Штатлари президенти маслаҳатчиси Элизабет Шервуд-Рэндалл бошчилигидаги делегацияни қабул қилди.\nШавкат Мирзиёевнинг Марказий ва Жанубий Осиё боғлиқлигини мустаҳкамлаш борасидаги ташаббуслари АҚШ маъмурияти томонидан юксак баҳоланаётгани таъкидланди.\nТошкент халқаро конференцияси доирасида Шавкат Мирзиёев Озарбойжон бош вазири ўринбосари Шаҳин Мустафоев билан ҳам учрашув ўтказди.\nЎзбекистон ва Озарбойжон ўртасидаги ўзаро манфаатли ҳамкорликни ривожлантириш, мамлакатларимизнинг анъанавий яқин ва дўстона муносабатларини янада мустаҳкамлаш масалалари муҳокама қилинди.\nШаҳин Мустафоев давлатимиз раҳбарига Озарбойжон президенти Илҳом Алиевнинг самимий саломи ва энг эзгу тилакларини етказди.


"Cho‘qintirgan ota 2. Sisiliyalik" китоби, Mario Pyuzo\nАмерикалик таниқли ёзувчи Марио Пьюзонинг «Сициялик» романини «Чўқинтирган ота» асарининг давоми дейиш мумкин. Унда дон Корлеоненинг кичик ўғли Майкл тақдири тўғрисида ҳикоя қилинади. Шунингдек, жасур қаҳрамон, мард йигит Салъваторе Гильянонинг ҳаёти, метин иродаси, кўплаб саргузаштлари ва фожиавий қисмати баён этилади.\nУшбу китобда дўстлик ва адоват, муҳаббат ва нафрат, ўлим ва интиқомнинг сицилияча қонунлари хусусида баҳс кетади. Улар инсон руҳияти, айниқса, қонунни четлаб ўтувчи кишиларнинг ички дунёсини чуқур билувчи Марио Пьюзонинг диққатини ҳамиша жалб қилиб келган.\nЎткир сюжетли, турфа воқеаларга бой, ўқувчини кутилмаган бурилишларга олиб кирадиган ушбу асар ўз муҳлисларини топишига умид қиламиз.


Тушда ялонғоч бўлиб қолса нима бўлади. ko'rsa nima bo'ladi - Tush tabiri kitobi\nUztext.com » Tush tabiri » Тушда ялонғоч бўлиб қолса нима бўлади.\nТушда яланғоч қолиб, ёпинадиган нарса излаш шарманда бўлиш, гап-сўзга қолишдир. Яланғочликдан уялмаганини, одамларнинг бунга эътибор бермаганини кўрган киши ҳажга боради. Уятли жойлари ёпиқ бўлган ҳолда яланғоч юрганини кўрган кишининг даъвоси исботланади. Қамоқда бўлса, қутулади, гуноҳлари учун тавба қилади.\nТушда яп- яланғоч бўлиш аёлнинг гап-сўз бў шидир. Бадавлат киши шундай туш кўрса, касодга учрайди. Ўзини яланғоч кўрган хизматчи ишдан бўшатилади. Эрининг ёнида яп-яланғоч бўлиб ечинганини кўрган аёл ажрашади.\nТушдаги яланғочлик қийналиб яшаётган киши учун яхши,и мўл-кўлчиликда яшаётган кимса учун ёмондир. Ўзини яланғоч кўрган ва бундан уялмаган киши камбағаллашади, аммо имони мустаҳкамланади. _\nТушда кўрил ган ярал арнинг таъбири турличадир. Кўкрак соҳаси ва юракдаги яра ёшлар учун муҳаббат; кексалар учун хафагарчилик, деб таъбир қилинади. Ўнг қўлининг бош бармоғида кўрилган яра туш кўрган кишининг қарзи ва унга қарши тўлдириладиган ҳужжатдир.\nЎзидаги яранинг оққанини кўрган кишининг қарзи борлиги маълум бўлади. Тушида танасида жароҳат борлигини кўрган киши- ни нохушлик кутади. Бирор кишининг жароҳатланганини кўрса, жароҳатланувчидан бирор ёмонлик ётади.\nТушда кўрилган ясмиқ сафарга чиққан кишининг юртидаги ризқидир. Ясмиқ ҳалол молга ишорадир.\nТушда яхшилик қилганини кўрган киши тавба қилади ёки оила аъзолари, қариндошларини бориб кўради. Камбағалларга садақа беради. Тушда яхшилик қилиш зо- лимларнинг ишдан олиниб, одил кишиларнинг тайинланишига ишорадир.\nТушда яшин тушган жойда азоб бўлади. Яшинни кўриш ёки яшин тушиши ўлим, деб таъбир қилинади. Боғ-роғларга кетма-кет тушган яшинлар офат, бало-қазо, солиқ, зулм ва фасоднинг келишига ишорадир.\nТушида юрак кўрган кишининг қаҳрамонлиги, буйруқ бериши, ўйин ўйнаши, жасоратига, ақлли, закий, сахий бўлишига ишорадир. Юрагининг ўғирлангани ва жуда қўрққанини кўрган киши ақлдан озади. Чиқарилган юрак ювилиб, қайта жойига қўйилса, авлиё бўлади.\nҚалб билан боғлиқ тушлар жуда кам кўрилади. Чунки бундай тушлар- нинг ўртаси йўқ. Дунёда ё охиратда инсоннинг; балонинг; эзгуликнинг сўнгги ҳаддига етишини ифода этади. Ярадор юрак бутун инсониятга меҳрини билдиради. Юрак инсон- нинг дини ва закосидир.\nШу боис бирор киши қалбида кўз борлигини кўрса, у кишининг ақл-заковатига, фаросатига, эътиқодига, нотиқлигига ишора қилинган бўлади. Бирор киши қалбида иллат борлигини кўрса, шу кишининг мунофиқлигига ишора қилинган бўлади.\n26-06-2021, 00:02 6


Ёшлар лигаси: “Андижон” – “Насаф” 1:2 / CHAMPIONAT.asia\nЁшлар лигаси: “Андижон” – “Насаф” 1:2\n22 май 18:40\n“Насаф” ёшлари сафарда иродали ғалабага эришишди.\nУчрашувнинг 9-дақиқасида чап қанотдан жарима майдонига узатиб берилган тўпни Акмал Жўрабоев осонлик билан яқин масофадан дарвозани аниқ нишонга олди. Бўлим сўнгида ҳимоячимиз Ғолиб ҒАйбуллаев иккинчи марта огоҳлантириш олиб, майдонни тарк этди.\nИккинчи бўлимнинг илк ҳужумидаёқ Зафар Холмуродов шогирдлари ҳисобни тенглаштиришди. Майдон марказидан узатилган тўпни Дониёр Нарзуллаев ажойиб тарзда ўзига тўғирлаб олди ва рақиб посбони билан яккама-якка чиқиб борди ва осонлик билан ҳиобни тенглаштирди. Чап қанотдан узатилган тўпни Ислом Рашидхонов чамаси 16 метрлар масофадан кучли зарбаси билан узоқ бурчакка йўллаб, жамоасини ҳисобда олдинга олиб чиқди – 1:2.\nЁшлар лигаси. 9-тур. 22.05.2013\n“Андижон” – “Насаф” 1:2 (1:0)\nОлтинкўл. “Марказий” стадиони\nҲакамлар: Рустам Толибжонов, Улуғбек Каримов, Зиёдулла Абдураҳмонов, Азизбек Исомутдинов.\n“Андижон: 30. Сергей Смородин (1. Муҳиддин Худоёров, 46) 2. Дилмурод Маҳмудов, 4. Темур Султонов (6. Мирзакамол Камолов, 67) 9. Шоҳсултон Парпиев, 10. Улуғбек Турғунов (11. Ҳотам Ҳайдаров, 54, , 20. Аброр Комилов, 80), 15. Фарҳод Бекмуродов, 22. Мадаминбек Маҳмудов, 25. Артур Маматказин, 28. Акмал Жўрабаев, 21. Камронбей Кападзе, 55. Бекзодбек Комилов.\nЗахирадагилар: 5. Авазбек Шаробиддинов, 14. Санжар Аҳмедов, 23. Фарруҳ Мирзаев.\n“Насаф”: 1. Михаил Наумов, 3. Самандар Очилов, 8. Сирожиддин Қўзиев (32. Абдулазиз Нишонбоев, 70), 15. Дониёр Нарзуллаев (19. Дадажон Маматқулов, 90), 22. Фаёз Азимқулов (34. Улуғбек Дадабоев, 46), 24. Ғойиб Ғайбуллаев, 27. Азизжон Ғаниев (9. Дилшод Хушбаков, 59), 28 Диёр Каримов (41. Жўрбаек Маннонов, 21), 33. Дилмурод Жумаев (14. Лазиз Убайдуллаев, 46) 42. Нажмиддин Нормуродов, 77. Ислом Рашидхонов.\nЗахирадагилар: 30. Ўткир Юсупов, 41. Жўрабек Маннонов.\nГоллар: Акмал Жўрабоев (9) – Дониёр Нарзуллаев (48), Ислом Рашидхонов (64).\nОгоҳлантириш: Ғ.Ғайбуллаев (14), И.Рашидхонов (21), Д.Нарзуллаев (60).\nЧетлатиш: Ғ.Ғайбуллаев (39).


ФОТО: National Geographic Бойсунда жойлашган дунёдаги энг чуқур ғор суратларини эълон қилди / Ўзбекистон янгиликлари, энг сўнгги хабарлар\nШарҳлар 0 Шархлар 3286 кўрилди\nФОТО: National Geographic Бойсунда жойлашган дунёдаги энг чуқур ғор суратларини эълон қилди\nфев 13 / 2017\nРоссия, Италия ва Исроилнинг 31 кишилик гуруҳидан ташкил топган халқаро экспедиция Бойсун тоғларида жойлашган дунёдаги энг чуқур ғорлардан бирига тушишди. Бу ҳақда экспедиция таркибида бўлган National Geographic журналисти Марк Синотт ҳикоя қилади.\nУшбу ғор 1984 йилда россиялик тадқиқотчилар томонидан топилган, бироқ 1990 йилда британияликлар биринчи бўлиб бу ерда тадқиқот бошлашди. Ғорга 70-йилларнинг илмий-фантастик фильми бўлган Dark Star (Қора юлдуз) номини беришган.\nБугунги кунда Грузиядаги Крубера ғори энг чуқур ғор ҳисобланади - 7,208 фут. Экспедиция давомида «Қора юлдуз»нинг чуқурлиги бир километрни ташкил этди ва у ерда яна пастга йўл борлиги ҳам маълум бўлди. Тадқиқотчилар ғор туби 2650 метр чуқурликда эканлигини аниқлади. Бу эса Грузиядаги Крубера ғоридан 500 метр чуқур ҳисобланади.\nМазкур «Ерости Эверести» Круберадан бу номни тортиб олишга даъвогар бўлиб турибди.


Лаос Президентига табрик\nПрезидент Шавкат Мирзиёев Лаос Халқ-Демократик Республикаси эълон қилинган сана муносабати билан Президент Буннянг Ворачитга қутлов йўллади.\nЎзбекистон Республикаси Президенти Шавкат Мирзиёев Бирлашган Араб Амирликлари Президенти Шайх Халифа бин Зоид Ол Наҳаён, БАА Вице-президенти, Бош вазири, Дубай амирлиги ҳокими Шайх Муҳаммад бин Рошид Ол Мактум ҳамда Абу-Даби амирлиги валиаҳди, БАА Қуролли Кучлари Олий бош қўмондони ўринбосари Шайх Муҳаммад бин Зоид Ол Наҳаёнга миллий барйам - БАА ташкил топган кун муносабати билан табриклар йўллади.\nЎзбекистон Республикаси Президенти Шавкат Мирзиёевнинг Марказий Осиё давлатлари раҳбарларининг Маслаҳат учрашувидаги нутқи\nҲурматли делегациялар раҳбарлари! Ҳурматли учрашув қатнашчилари!\nҲурматли оммавий ахборот воситалари вакиллари! Хонимлар ва жаноблар!\nМарказий Осиё давлатлари раҳбарларининг иккинчи Маслаҳат учрашуви доирасидаги тадбирлар якунига етди.\nПрезидентлар Ислом Каримов ҳайкали пойига гул қўйди\nМарказий Осиё давлатлари раҳбарлари 29 ноябрь куни Ислом Каримов номидаги илмий-маърифий ёдгорлик мажмуасига ташриф буюрди.\nСамимий мулоқот расмий қабул маросимида давом этди\nМарказий Осиё давлатлари раҳбарлари ташрифи шарафига Ўзбекистон Республикаси Президенти номидан расмий қабул маросими ўтказилди.\nКелажак кўчатлари экилди\nСамарали музокаралардан кейин Марказий Осиё давлатлари раҳбарлари Кўксарой қароргоҳидаги Фахрий меҳмонлар хиёбонига кўчатлар ўтқазди.\nШавкат Мирзиёев: Биз олий даражадаги минтақавий мулоқотни ривожлантиришнинг сифат жиҳатидан мутлақо янги босқичига кўтарилдик\nМинтақада барқарор тараққиётга эришиш йўлида\nТошкентда ўтаётган Марказий Осиё давлат раҳбарларининг иккинчи Маслаҳат учрашуви доирасида 29 ноябрь куни Ўзбекистон Республикаси Президенти Шавкат Мирзиёев Туркманистон Президенти Гурбангули Бердимуҳамедов билан учрашди.\nТошкент шаҳрида ўтаётган Марказий Осиё давлат раҳбарларининг иккинчи Маслаҳат учрашуви доирасида 29 ноябрь куни Ўзбекистон Республикаси Президенти Шавкат Мирзиёев Тожикистон Республикаси Президенти Эмомали Раҳмон билан учрашди.\nМарказий Осиё давлат раҳбарларининг иккинчи Маслаҳат учрашуви доирасида 29 ноябрь куни Кўксарой қароргоҳида Ўзбекистон Республикаси Президенти Шавкат Мирзиёев ва Қирғиз Республикаси Президенти Сооронбой Жээнбековнинг учрашуви бўлиб ўтди.\nТошкентда ўтаётган Марказий Осиё давлат раҳбарларининг иккинчи Маслаҳат учрашуви доирасида 29 ноябрь куни Ўзбекистон Республикаси Президенти Шавкат Мирзиёев Қозоғистон Республикасининг Биринчи Президенти – Элбоши Нурсултон Назарбоев билан учрашди.\nҚирғизистон Республикаси Президенти Тошкентга келди\nҚирғизистон Республикаси Президенти Сооронбай Жээнбеков Марказий Осиё давлатлари раҳбарларининг иккинчи Маслаҳат учрашувида иштирок этиш учун Тошкентга келди.\nЎзбекистон – Туркманистон: Кўп асрлик дўстлик ва маданий алоқаларнинг янги босқичи\nЎзбекистон Республикаси Президенти Шавкат Мирзиёевнинг таклифига биноан Туркманистон Президенти Гурбангули Бердимуҳамедов 28 ноябрь куни амалий ташриф билан мамлакатимизга келди.\nБугун Туркманистон Президенти Гурбангули Бердимуҳамедовга Ўзбекистон Фанлар академиясининг Фахрий академиги унвонини беришга бағишланган тантанали маросим бўлиб ўтди.


Ким Ўзбекистон президенти бўлди: дастлабки натижалар - 25.10.2021, Sputnik Ўзбекистон\nКим Ўзбекистон президенти бўлди: дастлабки натижалар\nМСКнинг дастлабки маълумотларига кўра, ЎзЛиДеПдан президентликка номзод Шавкат Мирзиёев сайловчиларнинг 80,1 фоиз овозини олган. 25.10.2021, Sputnik Ўзбекистон\nМСК 24 октябрь куни бўлиб ўтган президент сайловининг дастлабки натижаларини эълон қилди. Айни дамда барча сайлов участкаларида бюллетенлар ҳисоблаб бўлинган.Уларнинг натижаларига кўра ЎзЛиДеП номзоди Шавкат Мирзиёев 80,1 фоиз овоз олган ва сайловда пешқадамлик қилмоқда. ЎзХДП номзоди Мақсуда Ворисовани қўллаб-қувватлаб сайловчиларнинг 6,6 фоизи овоз берган. “Миллий тикланиш” Алишер Қодиров номзоди 5,5 фоиз, Экопартия номзоди Нарзулло Обломуродов 4,1 фоиз овоз олишга эришган. 3,4 фоиз овоз олган “Адолат” СДП номзоди Баҳром Абдуҳалимов охирги ўринда қайд этилган.\nўзбекистон, сайловлар, марказий сайлов комиссияси , инфографика\nМСКнинг дастлабки маълумотларига кўра, ЎзЛиДеПдан президентликка номзод Шавкат Мирзиёев сайловчиларнинг 80,1 фоиз овозини олган.\nМСК 24 октябрь куни бўлиб ўтган президент сайловининг дастлабки натижаларини эълон қилди. Айни дамда барча сайлов участкаларида бюллетенлар ҳисоблаб бўлинган.\nУларнинг натижаларига кўра ЎзЛиДеП номзоди Шавкат Мирзиёев 80,1 фоиз овоз олган ва сайловда пешқадамлик қилмоқда. ЎзХДП номзоди Мақсуда Ворисовани қўллаб-қувватлаб сайловчиларнинг 6,6 фоизи овоз берган.\n“Миллий тикланиш” Алишер Қодиров номзоди 5,5 фоиз, Экопартия номзоди Нарзулло Обломуродов 4,1 фоиз овоз олишга эришган. 3,4 фоиз овоз олган “Адолат” СДП номзоди Баҳром Абдуҳалимов охирги ўринда қайд этилган.\n20:14Йўловчи ташиш йўналишлари бўйича очиқ тендерлар – ҳукумат қарори\n20:02Уй-жойга муҳтож хотин-қизларни уй-жой билан таъминлаш тартиби белгиланди\n19:57ОДКБ: биз Марказий Осиёдаги вазиятни нормаллаштиришга ҳисса қўшдик\n19:35Шавкат Мирзиёев Нур-Султондаги Рақамли ҳукумат офисига ташриф буюрди\n19:10"Оғриқлардан йиқилдим, аммо барчасини бошидан ўргандим": фарғоналик спортчи аёлнинг ҳаёти\n18:23Бош прокуратура бошқарма бошлиғи ўринбосари 29 минг $ни олганида қўлга тушди\n17:59Садир Жапаров 2020 йилда неча пул ишлаб топди\n17:24Ўзбекистон Россияга қанча мева ва сабзавот сотди\n16:58Россия ИИВ мигрантларни бармоқ изларини қайта топширишга юборишни таклиф қилди\n16:44Мирзиёев ва Тоқаев иттифоқчилик муносабатлари тўғрисидаги декларацияга имзо чекди\n16:16Россияда коронавируснинг омикрон штамми билан касалланиш тасдиқланди\n15:53Россия Тожикистондаги ҳарбий базасини модернизация қилинган танклар билан кучайтирди\n15:17Мирзиёев ва Тоқаев музокаралари қандай ўтди - фото\n15:07Ҳиндистон ва Россия ҳарбий ҳамкорлик бўйича қатор шартномалар имзолади\n14:54Америкаликлар Путиндан нимани хоҳлашмоқда ва нима билан таҳдид қилишади\n14:16Автомобиль тарихини қандай билиш мумкин\n13:06Тоқаев: Қозоғистон ва Ўзбекистон иттифоқчилик муносабатлари тўғрисида декларация имзолайди\n12:40Ўзбекистонлик ёш дзюдочилар Осиё-Океания чемпионатида биринчи бўлишди\n11:41Ҳафта давомида кутилаётган об-ҳаво ҳақида маълумот берилди\n11:14Тошкентнинг икки туманида иссиқлик таъминоти вақтинча бўлмайди


АҚШ Украинага ўнлаб тонна ўқ-дори етказиб берди | Azon.uz - Ахборот-таҳлилий портал\nАҚШ Украинага ўнлаб тонна ўқ-дори етказиб берди\n633 16:05 15.11.2021\nУкраинага АҚШдан 80 тонна ўқ-дори етказилди. Киевдаги АҚШ элчихонасининг Твиттердаги саҳифасида айтилишича, бу президент Жо Байден Украинага ажратган 60 миллион долларлик хавфсизлик ёрдамининг тўртинчи қисмидир.\nУкраина президенти Владимир Зеленскийнинг АҚШга ташрифи чоғида ҳарбий ёрдам бўйича келишувларга эришилган эди. Вашингтон аввал келишилган 250 миллион долларлик ёрдамдан ташқари яна 60 миллион долларлик ёрдам ажратишга рози бўлди. Қўшимча кўмак партиялари Киевга 10, 18 ва 22 октябрь кунлари етказилган эди.\nҚурол етказиб бериш Донбассдаги вазиятнинг кескинлашуви фонида амалга оширилмоқда. Аввалроқ Америка нашрларида Россиянинг Украинага қарши "эҳтимолий ҳарбий операцияси" ҳақида хабарлар тарқалган эди. Кремл бундай даъволарни асоссиз деб атади.\nУкраина аввалги йилларда ҳам АҚШдан моддий-техник ёрдам олган. Президент Дональд Трамп даврида Вашингтон Киевга ҳарбий ёрдам доирасида 2017 ва 2018 йилларда 350 миллион доллар, 2019 йилда 250 миллион доллар ва 2020 йилда 300 миллион доллар ажратган.\nМахсус АҚШ Украина Ёрдам\n456 23:00 27.01.2022\n353 22:24 27.01.2022\n160 22:10 27.01.2022\n441 21:28 27.01.2022


Наманганда туғилган Қрим татари Путин ҳукумати томонидан уриб ўлдирилди « Ўзбекистон Халқ Ҳаракати\nНаманганда туғилган Қрим татари Путин ҳукумати томонидан уриб ўлдирилди\n07 May 2014 - 6:34\nИлгариги мақолаларимизда Қримдан ота-онасини кўргани келган, асли Наманганлик Руслан Наимовни Қримдаги воқеаларга нисбатан муносабатини берган эдик.\nРуслан руслар Қримни босиб олмасидан олдин қриндошларини олдига бориб ишлаб юрган.Унинг отаси Ҳасан акани айтишича Руслан Қримга кетгач у ерда Русларни уларга қўшилмаган татарларга нисбатан зулмига қарши чиққан. Шу иши учун Путин сиёсатига ҳизмат қилаётган миллатчи груҳлар Русланни уриб, ёнига пистoлет ва ўқ-дорилар солиб, пoлицияга “Этoт мусулманский террорист, убейтe eгo !”, деган.\nПoлиция ҳодимлари Русланни ваҳшийларча калтаклаб ЎЛДИРИШГАН.\nҲозир Русланни акаси Марат ва отаси Ҳасан акалар Русланни жасадини олгани кетишди.\nҲасан акани айтишича Қримдаги ва руслар қурол билан ноқонуний равишда босиб олган жойлардаги вазият рус матбуоти кўрсатаётгандек эмас.\nПутин ҳукумати воқеаларни фақат ўз сиёсатидан келиб чиқиб ёритаяпди. Сиёсатига қўшилмаган кишиларни Путин томонидан тиш-тирноғигача қуроллантирилган миллатчи груҳлар қурол билан уларни қўрқитиб, ўз томонларига ўтишга мажбур қилишмоқда.\nКўриниб турибди-ки халқаро жамоатчилик Россияга қарши қаттиқ санкцияларни тезроқ қобул қилмаса, Путин бутун Украинани қонга белашда давом этаверади.\nНосир Зокир ЎИҲЖтининг Фарғона водийсибўйича мувофиқлаштирувчиси.\nЗоҳиджон Зокиров ЎИҲЖ нинг Наманган вилоятибўлими раиси


2015 йилнинг «энг-энг» машиналари » Скачать музыку бесплатно новинки музыки 2016-2017\n2015 йилнинг «энг-энг» машиналари\nЭнг арзон – “Bajaj Qute”. Ҳиндистоннинг “Bajaj Auto” фирмаси маҳсулоти Ҳиндистоннинг яна бир автомобили “Tata Nano”дан энг арзон автомобиль унвонини тортиб олди. Ички бозорда янги машина деярли икки минг долларга тушади («Нано» – камида уч минг долларга). “Bajaj” янги маҳсулотини дунёнинг 16 мамлакатига экспорт қилишни режалаштирмоқда. Энг қиммат – “Ferrari 290 MM”. 2015 йилнинг энг қиммат машинаси 1956 йилда “Формула-1”нинг беш карра чемпиони Хуан-Мануэл Фанхио учун ишлаб чиқарилган “Ferrari 290 MM” пойга автомобили бўлди. У “RM Auctions” аукционида 28,05 миллион долларга сотилди. “290 MM” моделида атиги тўрт дона машина чиқарилган бўлиб, у дунёдаги энг қиммат машиналар орасида иккинчи ўринни эгаллади: биринчи ўринда 1962 йилда ишлаб чиқарилган “Ferrari 250 GTO Berlinetta” туради. У 2014 йил августида “Bonhams” аукционида 38,115 миллион долларга сотилган. Энг дрифтер хот-хэтч – “Ford Focus RS”. Янги “Focus RS” тўлиқ тортувчи ва энг тезюрар “RS” моделидир. Дрифт-режим барча ғилдиракларга тортиш кучини тенг тақсимлаб беради. “Focus RS”ни 350 от кучига эга турбо мотори ҳаракатга келтиради (4,7 сонияда тезлигини соатига 100 километрга етказа олади). Энг "қайноқ" хэтчбек – “Mercedes-AMG A45”. 2015 йилда А-классидаги “AMG-версия” дунёдаги энг кучли хот-хэтч номини қайтариб олди – икки литрли турбомотор янгиланишдан сўнг 381 от кучига эга бўлди. Машина 4,2 сония ичида соатига 100 километр тезликка чиқади. “A45 AMG” илгари ҳам энг кучли хот-хэтч ҳисобланар, лекин кейинроқ ўрнини 367 от кучига эга двигателли “Audi RS3”га бўшатиб берганди. Энг секинюрар – “Google”нинг ҳайдовчисиз автомобили прототипи . “Google”-мобиль бежизга бу номга эга бўлмади – ўтган ойда полиция автомобилни жуда секин ҳаракатланганлиги учун тўхтатди. Маълум бўлишича, полициячи унинг тажриба машинаси эканлигини билмаган. Машина тезлиги атайлаб соатига 40 километрдан ошмайдиган қилиб ишланган. Энг ҳашаматли – “Rolls-Royce Dawn”. “Rolls-Royce”нинг асосий янгилиги ва 2015 йилнинг энг ҳашаматли автомобили – тўрт ўринли “Dawn” кабриолети. Оҳиста очиладиган йиғма том 22 сония ичида овозсиз йиғилади. Аудиотизим 16та динамикдан иборат, тепловизор ускунаси йўлдаги одамлар ва жониворларни ажрата олади. “Rolls-Royce” 6,6 литрли 563 от кучига эга V12 мотори билан жиҳозланган. Энг узун – “Mercedes-Maybach Pullman”. “Mercedes-Maybach” туркуми 2015 йилда “Pullman” модели билан бойиди. Унинг ўлчами машинани йилнинг энг узун машинасига айлантирди: узунлиги 6499 миллиметр. Салоннинг орқа қисмида тўртта ўриндиқ жойлашган (бир-бирига қарама-қарши ўрнатилган иккитадан ўриндиқ). Энг кўп эшикли – “MINI Clubman”. Илгариги “Clubman”да орқа ўриндиққа ўтиш учун атиги битта ёрдамчи эшик бўлган бўлса, янгисига тўртта эшик ўрнатилди. Юкхонасида ҳам иккита эшик жойлашганлиги «Клабмэн»ни йилнинг энг кўп эшикли машинасига айлантирди. Ҳа, эндиликда унинг эшиклари олтитага етди. Энг сўнгги – “Land Rover Defender”. «Деф» 2015 йилда ишлаб чиқаришдан олиб ташланган энг эски моделдир. “Land Rover” бу афсонавий машинани 67 йилдан сўнг “нафақа”га кузатди. Ушбу фотосуратдаги икки миллионинчи машина аукционда сотилди уни қатарлик номаълум харидор ярим миллион еврога сотиб олди. Энг экологик – “Toyota Mirai”. Расман ишлаб чиқариш бошланганидан сўнг “Toyota” “Mirai” модели учун бир ярим мингта буюртма қабул қилди. Бу автомобиль водородда юради. Автомобилга сиқилган водород тўлдириладиган бак, ёқилғибўлинмаси ва электрмотор ўрнатилган. 153 от кучига эга двигателни водород ва кислороднинг ўзаро кимёвий реакцияси асосида пайдо бўлга қувват ҳаракатга келтиради. Нюрбургрингдаги энг тезюрар – “Lamborghini Aventador SV”. «Авентадор»нинг “SuperVeloce”-версияси Нюрбургринг ҳалқасини 6 дақиқа 59,73 сония ичида айланиб чиқди. Шу тарзда 750 от кучига эга “Aventador” Нюрбургрингдаги энг тезюрар автомобилга айланди. Энг қудратли – “Koenigsegg Regera”. Женева автосалонида баҳорда намойиш этилган “Koenigsegg Regera” гибриди йилнинг энг қудратли ва тезюрар автомобили деб эътироф этилди. Бу суперкар 1500 от кучига эга бўлиб, тезлигини 20 сония ичида соатига 400 километрга етказа олади. “Regera”га беш литрли V8 твин-турбо мотори, литийли батареялар ва учта электромотор ўрнатилган. Бундан ташқари, унда узатмалар қутиси йўқ. Manba: xabardor.uz


Oldingi maqola ТАЪЛИМ СИФАТИНИ НАЗОРАТ ҚИЛИШ ДАВЛАТ ИНСПЕКЦИЯСИ ҲУДУДИЙ БЎЛИМИ ИШ БОШЛАДИ\nKeyingi maqola ИККИ НАФАР СТИПЕНДИАНТ - ҚАШҚАДАРЁЛИК\nТеша теккан гап\nУнда ким ғолиб? Эртаси мавҳум талабами, ўқитувчими ёки сўзи кесадиганлар?\nАйни пайтда мамлакатимиздаги барча олий ўқув юртларида талабаларнинг билимини бир сидра синовдан ўтказадиган сессия аталмиш бир жараён кечаяптики, у бошланиши билан кўпчилик толиби илмнинг тинчи бузилади. Чунки ғалвирни сувдан кўтарадиган паллада ким қандай ўқигани, ўзлаштиргани аён бўлади-қолади-да.\nЎз навбатида кимдир “қора доғ”ни пул билан, бошқаси сўзи ўтадиган амалдор, таниш-билишлари ёрдамида “ювади”. Энг ёмони, бу “кўпкари”да улоқ кўпроқ билими кучли эмас, чўнтаги бақувватларда кетаяпти. Демак, мазкур жараёнда адолат мезонларига путур етаяпти, яъни билимлилар қолиб, алифни калтак дейдиган ёхуд пули, ортида доим қўллаб турадиган хожалари борларнинг ошиғи олчи бўлаяпти. Кейинги пайтларда битта фанни “ёпиш” учун ҳатто очиқчасига фалон сўм берасан, йўқса “ведомость”дан тушиб қоласан, деган гаплар ҳам қулоққа чалинаяптики, буларни эшитиб, билим олиш “бозор”и ҳали ҳам барҳам топмайди-да, деган хаёлга борасан киши.\nБу “бозор”ни қизитишда “староста”, яъни гуруҳ сардорларининг ҳам хизмати катта. Улар ўқитувчининг “ўнг қўли”, бу борадаги барча келишувлар улар орқали амалга ошади. Ўрганишларимизга кўра, бир фанни “ёпиш”да “учлик”, “тўртлик” ва “бешлик” стипендияларни олувчилар рўйхати олдиндан тузилади. Бу ерда ким қандай ўқигани муҳим эмас, асосийси, ўқитувчининг “кўнгли”дан чиқиш. Сўраб-суриштириб билдикки, “учлик”лардан бир фан учун 60 минг сўмдан 100 минг сўмгача олинармиш. Қолганларининг нархи ҳам мос тарзда кўтарилиб боравераркан. Бермаганларнинг ўзига қийин, баҳосини ололмайди, кейин бир ойлик стипендиясини... Буни эса ҳеч бир талаба хоҳламайди.\nБуни қарангки, сессия билан боғлиқ гап-сўзлар Қарши муҳандислик-иқтисодиёт институти ректоратига ҳам етиб борибди (гўёки улар шу вақтгача билишмаган). Бундай шармандагарчиликнинг олдини олиш мақсадида сессия олдидан ишчи гуруҳлар тузилиб, имтиҳонлар улар иштирокида олина бошлабди. Натижа эса кутилганидай бўлди: “бешлик” стипендияга даъвогарларнинг анчаси имтиҳондан ўтолмади. Ваҳоланки, уларнинг кўпчилиги авввалдан “беш”га “ўқиб” келган!\n- Гуруч курмаксиз бўлмайди, деганларидек, бундай ҳолат, афсуски, учраб турибди, - дейди Қарши муҳандислик-иқтисодиёт институти проректори Зафар Ботиров. – Бунинг олдини олиш учун институтда қатъий чоралар кўрилмоқда. Энди имтиҳонлар ишчи гуруҳ аъзолари иштирокида тест усулида олинаяпти. “Олди-берди”га барҳам бериш мақсадида барча гуруҳ сардорлари ҳар йили алмаштириб борилаяпти. Тамагир ўқитувчиларнинг анчагинаси институтдан ҳайдалди.\nДарҳақиқат, институт аудиторияларига кузатув камералари ўрнатилган. Монитор орқали ўқитувчиларнинг ҳар бир ҳаракати кузатиб борилмоқда. Бу яхши, албатта. Бироқ имтиҳонлар кузатув камералари ўрнатилган аудиторияларда эмас, бошқа хоналарда олинаётгани айрим тамагир ўқитувчиларга қўл келаётгани ҳам бор гап. Ўрганган кўнгил эгалари барибир иложини қилишаяпти. “Бешлик” билан “тўртлик” қўлдан кетгани билан, “учлик” стипендияга илашишга орзуманд талабалар ҳам, афсуски, бор-да. Хўш, ушбу “кўпкари”да ким ютади? Талабами, ўқитувчими ёки сўзи кесадиганлар? Талаба ютмаслиги аниқ. Чунки илмни пулга сотиб олаётган экан, унинг эртага дуруст кадр бўлиб етишиши даргумон. Сўзини ўтказганлар эса “ҳимоя”сидаги талабанинг лаёқатсизлигини онгли равишда қўллаб, унинг бахтсиз келажагини таъминлаяпти. Ўқитувчи эса... Чўнтагига пул тушгани балки унинг учун муҳимдир. Бироқ виждонини сотиш эвазига тамагирлик билан талабадан пул ундираётгани шарафли касбга лаънат келтираётганини билармикан? Ёшлар келажагига етказаётган зарари кўламини-чи?\n№ 014 (15395) 03.02.2018


Қорамолларнинг вирусли диарея касаллигининг эпизоотологик, клиник ва патологоанатомик хусусиятлари\nВирусли диарея - (лотинча-Diarhea viralis bovum, инглизча-Viral diarhea) нисбатан бузоқларда кўпроқ учрайдиган ўткир кечувчи, мулоқот пайтида юқадиган касаллик бўлиб, тана ҳароратининг кўтарилиши, оғиз бўшлиғи, қизилўнгач ва овқат ҳазм қилиш йўлларининг эрозияли-яраланиши, қон аралаш ич кетиши, кучли сўлак ажралиши, кўз шиллиқ пардасининг яллиғланиши, сигирларда эса бола ташлаш каби хос белгилар билан кечади.\nЭпизоотологияси. Вирусли диарея билан асосан йирик шохли ҳайвонлар ҳамда буғулар, кийиклар, қўйлар, чўчқалар касалланади. Вирус касаллик қўзғатувчиси бузоқлардан бурни орқали 10 кун давомида ажралиб туради. Сурункали ва клиник белгиларсиз касалланган ҳайвонлар катта хавф туғдиради. Уларда вирус ташувчанлик узоқ вақт давом этиши мумкин. Касалланиб соғайган ҳайвонларнинг паренхемали аъзоларидан - 200 кунгача, нафас олиш йўлларидан - 56 кунгача, лимфа тугунларидан - 39 кунгача бўлган даврда, қондан 4 ой давомида қўзғатувчи ажратилади.\nДиарея вируси қўйлар, эчкилар, чўчқалар ва айрим ёввойи ҳайвонлар турлари организмида ўрнашиб олиб, касаллик қўзғатувчисини табиатдаги манбасини шаклланишига сабаб бўлади. Вирус бевосита ва билвосита мулоқот йўли билан, озуқа ва ичимлик суви орқали юқади. Хизмат кўрсатувчи ходимлар, шу жумладан бузоқ боқарлар, мутахассислар ҳам касалликни ўз пайафзаллари, кийим-кечаклари билан тарқатишлари мумкин. Вирус сигирларга табиий ёки сунъий уруғлантирилганда ҳамда ҳомилага плацента орқали ўтиб, кўпайиш органлари потологиясини келтириб чиқаради.\nКасалланиш даражаси куз, қиш ва баҳор ойларида энг юқори бўлиб, ёзда нисбатан кам касалланиш ҳолатлари кузатилади. 2 ёшгача бўлган қорамоллар касалланишга мойил, кўпинча 5 ойликгача бўлган бузоқлар касалликка чалинади. Касаллик подадаги 10 %дан 100 %гача молларни қамраб олади. Ўлиш даражаси 10-90 % ни ташкил этади.\nКасалликни келиб чиқишига организмнинг умумий чидамлилигини пасайтирувчи омиллар – санитария талабларининг бузилиши, ноқулай об-ҳаво шароити, сифатсиз озуқалар билан кам озиқлантириш, айниқса рационда витаминлар ва минералларнинг етишмаслиги, яйраш майдончаларининг йўқлиги сабаб бўлади.\nКлиник белгилари ва кечиши. Касалликнинг яширин даври 2-6 кун давом этади. Касаллик ўткир, сурункали ва абортив шаклда кечади. Белгилари, касаллик оғирлиги, тарқалиш доираси ҳамда ўлиш фоизлари вируснинг вирулентлиги, ҳайвонлар таъсирчанлиги ва стресс омилларнинг мавжудлигига боғлиқ ҳолда ўзгариб туради.\nКасаллик ҳомилалигида юқса, бузоқлар гипотрофик бўлиб туғилади, ҳаётининг дастлабки 24 соатида уларда оғиз бўшлиғи шиллиқ қаватининг гиперемияси, милклар яллиғланиши, танглайда эрозия яралари сўлак ажралиши, баъзан қон кетиши билан кечувчи гастроэнтерит ривожланади.\n7-12 кундан сўнг бундай бузоқларнинг 70%га яқини пневмония билан касалланиб, ўлим даражаси 25-30 %ни ташкил этади.\nБўғозликнинг 90 ва 118 кунлари орасидаги даврда туғилган бузоқларда вирус юққанида, атаксия, бўйин қийшиқлиги, мушаклар тремори ва опистотонус билан тавсифланувчи марказий асаб тизими бузилишининг клиник белгилари кузатилади. Жун қатламининг туғма жингалаклиги ҳам кузатилади.\nКасалликнинг ўткир кечиши, одатда, эпизоотик жараённинг бошида, асосан ёш молларда кузатилади. У 12-60 соат давомидаги юқори ҳарорат (39,5-42,3оС), кучли депрессия, бурундан сероз, кейинчалик эса шилимшиқ ҳамда йирингли-шилимшиқ суюқлик оқиши, кўз ёшланиши, йўтал, тахикардия (дақиқасига 48-90), иштаҳа пасайиши билан таърифланади. Оғиз бўшлиғи ва бурунда аввалига кенг тарқалган гиперимик шишлар пайдо бўлиб, турли ўлчамдаги бўртмалар (папулалар) (5 дан 30 мм гача) ва тезда емирилувчи везикулаларга айланади. Улар ўрнида қизил, сарғиш-кулранг кепаксимон йирингли яллиғланиш аниқ ҳошияланган эрозия ва яралар ҳосил бўлади. Бундай ҳайвонларда сўлак ажралиши яққол кузатилади. Оғиз бўшлиғидагига ўхшаш касаллик белгилари туёқ оралиғида, туёқ устида, жинсий аъзоларда, бурун тешигида, кўзлар атрофида ҳам кўплаб учрайди.\nОғиз бўшлиғи ва бурун яллиғланиши билан бир вақтда ёки улардан сал кейинроқ ич кетиши (диарея) пайдо бўлади ва геморрагик яллиғланган тўғри ичакнинг тўсатдан тушиши кузатилади. Тезаги суюқлашади, тўқ-қўнғир, шилимшиқ, қон аралаш, фибриноз ажратмалар, қўланса ҳидли ҳаво аралаш пуфакчали бўлади. Касал ҳайвонлар тез орада ориқлайди, ҳолсизланади, букчайган, юнги ҳурпайган ёки ётган ҳолатда бўлади. Уларнинг жағ остида шиш пайдо бўлади, ўртача тимпания ривожланади.\nМарказий асаб тизимининг шикастланиш белгилари: қўзғалувчанлик, атаксия, кома ҳолати пайдо бўлади. Аксарият ҳолатларда (10-15 %) кератит, кўз мугуз пардасининг хиралашуви кузатилади. Ҳайвонлар бутунлай ҳолсизланиб, кома ҳолатига тушиб ўлади. Касаллик ўткир кечганда 1-2 ҳафта давом этиб, деярли ҳайвон ўлими билан якунланади.\nКасалликнинг кечиши сут эмиш давридаги ва вояга етган бузоқларда кўпроқ учрайди. Касал ҳайвонларнинг иштаҳаси пасаяди. Тана ҳарорати 0,5-1,5оС га кўтарилади ёки бир меъёрда туради. Юрак уриши ва нафас олишнинг тезлашиши, ўрта оғирликдаги ринит, қисқа вақтли диарея, лейкопения кузатилади. Ривожланаётган лейкопения вирусли диареянинг ташхисловчи муҳим белгиси ҳисобланади. Оғиз бўшлиғининг шиллиқ қавати яллиғланмаган ёки юзаки яллиғланган бўлади.\nТуёқларнинг яллиғланиши ва эрозияли яралар сабаб оқсаш юзага келади. 2-4 ойликкача бўлган бузоқларда касалликнинг респиратор шакли ривожланиб, ринит, юқори танглай ва бурун шиллиқ қавати эрозиялари билан бир қаторда сурункали бронхопневмония белгилари ҳам кузатилади.\nКасалликнинг сурункали кечиши, ўткир ва ўртача ўткир касалланган ҳайвонларда кузатилади. Аммо касаллик кўпинча бошидан сурункали кечиши ҳам мумкин. Бундай ҳайвонларда ривожланишдан орқада қолиш, иштаҳа пасайиши, узоқ муддатли ўртача иситма, бурун ва кўздан суюқлик ажралиши кузатилади. Оғиз бўшлиғининг шиллиқ қаватида узоқ вақтгача битмайдиган эрозия ва яралар бўлади. Узоқ муддат давом этувчи диарея ва ориқлаш кузатилади. Бундай ҳолларда тўғри ичак тушиши мумкин. Тери эластиклик хусусиятини йўқотади, бурмалар, аллопеция, гиперкератозлар юзага келади, ҳайвон жуни хурпаяди. Кўпинча пневмания ривожланади. Касал ҳайвонлар одатда касалликнинг иккинчи ойи охирига бориб ўлади. Соғайган ҳайвонларда соғлиғи ва вазни аста-секинлик билан 6 ой ва ундан ортиқ вақтда тикланади. Касал бузоқлар узоқ вақтгача вирус ташувчи бўлиб қолади.\nКасалликнинг абортив шакли ёш молларда қисқа муддатли безгак, кучсиз ринит, баъзан диарея билан таърифланади. 3-4 кундан сўнг касал ҳайвон соғаяди.\nПатологоанатомик ўзгаришлар. Асосий морфологик ўзгаришлар ҳазм қилиш аъзоларида кузатилади. Оғиз, лунж ва милклар шиллиқ қаватларида, тилнинг ён сиртида, танглай ва ҳалқумда доимий равишда гиперемия ёйиқ, баъзида қўшилиб кетган папулалар, эрозия ҳамда турли ўлчамдаги, кўпинча 2-3 мм диаметрли яралар кузатилади. Уларни аксар ҳолларда бурунда ва бурун тешиклари, бурун ойнаси юзасида учратиш мумкин. Қизилўнгач бўйлаб яққол кўриниб турувчи кўплаб ёки битта-битта учровчи, узунасига чўзилган, кулранг-жигарранг қараш билан қопланган эрозия ва яралар мавжуд бўлади. Улар асосан юзада жойлашган бўлиб, баъзида шиллиқ ости тўқималарига ўтади. Катта қорин ва ширдоннинг шиллиқ қавати қизарган, нуқтасимон қонталашлар, ширдоннинг пилорик қисмида эса турли катталикдаги эрозиялар ва яралар аниқланади.\nИчакларнинг барча қисмларида суюқ-шиллиқ, шилимшиқ ва қон аралаш, қўланса ҳидли масса мавжуд бўлади. Ингичка ичак шиллиқ қаватининг айрим жойларида катарал, геморрагик ёки фибринли-некрозли яллиғланган ўчоқлар кузатилади. Ичакнинг лимфа тугунлари катталашган ва шишган бўлади. Тўғри ичакнинг шиллиқ қаватида шиллиқ қаватининг ўлган тўқималарни кўчиши (петехия), баъзан эса яралар кузатилади. Тўғри ичак тушган ҳолатларда геморрагик тошмалар аниқланади.\nВирусли диарея ўткир кечганда қатқорин лимфатик тугунлари катталашган, экссудатли бўккан бўлади. Жигар тўқ сариқ рангда бўлиб, катталашган, некрозли ўчоқлар ёки ёғ қатлами қоплаган бўлади. Ўт пуфаги яллиғланган, ўт билан тўлган. Буйраклар кўпинча (90 %гача) ҳажми катталашган, шишган, камқон, бужмайган холатда бўлади. Капсула остида геморрагик ўчоқлар бўлиши мумкин.\nКасаллик сурункали кечганда буйракларда умумий фиброз ва ташқи қатлам сиртида попукка ўхшаш ўсимталар кузатилади. Бош мия шишган ва катталашган бўлади. Кўпинча ўпкада бронхит, катарал ёки крупоз бронхопневманияга хос ўзгаришлар аниқланади.\nВақтига етмай ташланган ҳомилаларда мия юмшоқ тўқимасининг яллиғланиши, геморрагик ўчоқлар ва асаб тўқималарининг ўртача шиши кузатилади. Ҳомилада мўмиёланиш ҳоллари ҳам учраб туради.\nА.Абдусатторов, ветеринария фанлари доктори\nА.И.Амиров, ассистент, Тош ДАУ\nПросмотров: 4584 Скачать в PDF Версия для печати Наверх


Слуцкий ўзини Гагаринга қиёслади\n3 август, 2017, 13:55\n“Халл Сити” клуби бош мураббийи Леонид Слуцкий Чемпионшипнинг “Астон Вилла”га қарши дастлабки баҳсидан олдин ўз фикрлари билан ўртоқлашди.\n“Мен учун қизиқарли ва ҳаяжонли дамлар жуда яқин. Бу мен ҳар куни ўйлайдиган жиддий саргузашт. Бизни жуда оғир старт кутиб турибди, аммо биз тайёрмиз.\nОлдимда жиддий масъулият турибди. Боиси, мени клуб раҳбарияти, мухлислар, қолаверса ватандошларим қўллаб-қувватлаб туришибди ва менга улкан ишонч билдиришмоқда. Улар учун мен ҳудди Юрий Гагаринман. Мен Англия футболида фаолият олиб бораётган биринчи мутахассисман ва бу мен учун жуда муҳим ҳисобланади.\nМавсум олдидан мен кўплаб ижобий ишларни амалга оширдим. Мен ўз футболчиларимга ишонаман, улар эса менинг кўрсатмаларимга ишонишади. Умид қиламанки, биз албатта ижобий натижалар қайд эта оламиз”, - дейди россиялик мутахассис.\nЭслатиб ўтамиз, Чемпионшипнинг дастлаби туридан ўрин олган “Астон Вилла” ҳамда “Халл Сити” жамоалари ўртасидаги баҳс 5 август куни бўлиб ўтади.


ТАЪТИЛДАН СЎНГ ИШГА МУВАФФАҚИЯТЛИ ҚАЙТИШ СИРЛАРИ — Teletype\nБир дақиқа аввал пляжда ҳеч нимани ўйламай, маза қилиб дам олгандек туюлади. Яна иш столингиз ёнидасиз, фақат қорайган теригина таътилни ёдга солади. Иш унумдорлиги бўйича китоб муаллифлари Business Insider нашриётига иш кунларини қандай қилиб осонлаштириш ҳақида гапириб беришди.\nТаътилдан кейинги илк иш кунини максимал даражада осонлаштириш учун олдиндан тайёрланинг. “Шахсий офис тиранини қўлга ўргатиш” китоби муаллифи Линн Тэйлор шундай дейди: “Кечаси уйқуга кетиш вақтини ортга сурманг, келаси куни эса офисга эртароқ келинг. Ҳеч ким чалғитмасидан кун давомида бажариладиган ишларни бир қисмини амалга оширасиз”.\nБир пайтнинг ўзида бир неча вазифани бажаришга ҳаракат қилманг\nБу кунга жуда кўп мажлис ва муддатли ҳужжатларни белгиламанг. “Идеал кўринишда биринчи кунда ҳеч қандай учрашувлар бўлмаслиги лозим”, - дейди бизнес-спикер ва муаллиф Майкл Керр. – Иш моҳиятини тушуниш, бироқ чарчаб қолмаслик учун кунни бироз эркин қолдиришга ҳаракат қилинг.\nАгар устингизга иш уюми ёпирилган бўлса, уларни аҳамиятлилик даражасига кўра тартибланг. Дастлаб тезкор вазифаларни ҳал қилинг. Сиз, раҳбарингиз ва лойиҳалар учун энг муҳими нима эканини ўйлаб кўринг. Кун давомида пайдо бўладиган барча ишларни зиммангизга олманг. Катта мақсадлар эвазига муҳим бўлмаган вазифалардан воз кечинг.\nИш моҳиятини англанг\nҚандайдир лойиҳага киришишдан аввал сиз йўқлигингизда содир бўлган тасаввурлар рўйхатини тузинг. Асосий ҳодиса ва танаффуслар ҳақида билинг. Ана ўшанда ишнинг кундалик қисми ҳақида билиш осон бўлади.\nБиринчи иш кунида вақт ўтказишнинг яхши усули эмас. Кирувчи почтани тартибга солишни самарадорлик билан адаштирманг. Фақат тезкорлик талаб этадиган хабарларгагина жавоб беринг. Кейин эса бошқа ишлар билан банд бўлинг.\nЖамоа ва мижозларга ўзингизни эслатинг\nТейлор раҳбар ва жамоага бу куни нима билан машғул эканингиз ҳақида қисқача хабар қилишни маслаҳат беради. Иш моҳиятини тўлиқ англамагунингизча деталларга берилманг.\nАсосий буюртмачилар билан ҳам боғланинг. Уларга қайтганингиз ва ёрдам сўраб мурожаат этишлари мумкинлигини эслатинг. Бу оддий қоида, бироқ у мижозларда катта таассурот уйғотади.\nЎзингиз ҳақингизда ғамхўрлик қилинг\nТаътилдан кейин ишга шўнғиш истаги пайдо бўлади. Бироқ бундай ёндашув билан нафақат зўриқиш орттирасиз, балки хатоларга ҳам йўл қўясиз. Натижада унумдорлик ортиш ўрнига пасаяди. Албатта танаффуслар қилинг, машқлар бажаринг ва тўғри овқатланинг. Ишдан кейин одатий иш режимига қайтинг. Ухлашга жуда кеч ётманг.\nДиққатни ишга қаратинг\nБу куни ҳамма нарса сизни чалғитади: ҳамкасбларнинг таътил тўғрисидаги сўровлари, ижтимоий тармоқлардаги ўтказиб юборилган янгиликлар ва дўстлардаги ўзгаришлар. Етиб олиш истаги пайдо бўлса-да, вақтингизни бунга сарфламанг. Диққатни ишга жамланг.\nБарчага таътилдаги суратларни кўрсатманг, ахир бу ҳам сизни чалғитади. Офисдаги ҳамма ходимлар олдида мақтаниш шарт эмас. Таассуротларингизни энг яқин ҳамкасблар билан тушлик вақтида ўртоқлашишингиз мумкин.\nТаътилдаги ёқимли лаҳзаларни ёдга олинг\nЁдда тутинг, сиз ўз фикрларингизни назорат қилишингиз мумкин. Яна ишга қайтишни ўйлаб, хафа бўлманг. Яхшиси ёқимли онларни миннатдорчилик туйғуси билан ёдга олган маъқул. Таътил вақтида пайдо бўлган ҳордиқ лаҳзаларини узоқроқ муддатга чўзишга ҳаракат қилинг.


Iqna хабарига кўра, 15 апрель куни Малайзиядаги 61-халқаро Қурон мусобақаси иштирокчиларининг бирламчи рўйхатдан ўтказилиши, лотереяси ва брифинги бўлиб ўтди. Танловда Бангладеш, Миср, Фаластин, Ироқ, Малайзия, Таиланд, Эрон ва Индонезиядан таниқли Қуръон ҳофизлари иштирок этишади.\nМалайзия вакили чоршанба куни, Миср вакили эса жума куни ўз чиқишини бошлайди. Мусобақалар 19 апрель кунига қадар давом этади, якуний, тақдирлаш маросими эса 20 апрель куни бўлиб ўтади. Танловда 25 иштирокчи Қуръон тиловати ва 23 иштирокчи ҳифз йўналишларида баҳслашмоқда.\nДругие материалы в этой категории: « Дубайда Рамазон фестивали ўтказилади\tЯнги Зеландиядаги хунрезликдан сўнг уйсиз ва гиёҳванд одам мусулмонликни қабул қилди »


Ҳафталикнинг иккинчи куни «Қонун устуворлигини таъминлаш ва суд-ҳуқуқ тизимини янада ислоҳ қилишнинг устувор йўналишлари», деб номланган тақдимот билан бошланди. Унда Олий Мажлис Қонунчилик палатаси депутатлари, Сенат аъзолари, Олий суд, Бош прокуратура, Адлия вазирлиги, Тошкент давлат юридик университети вакиллари, ҳуқуқшунос олимлар, экспертлар ва журналистлар иштирок этди.\nҚайд этилдики, демократик давлатда суд тизими инсон ҳуқуқлари ҳимоясига қаратилган механизмнинг асосини ташкил этади. Шунинг учун суд-ҳуқуқ соҳасидаги ислоҳотлар кўлами ва миқёси кенгайиб, янги босқичга кўтарилаётир.\nҲаракат стратегиясига кўра, суд ишларини юритишнинг процессуал тартибини соддалаштириш, жиноий жазоларни либераллаштириш, одил судлов ҳимоясидан фойдаланиш имкониятини кенгайтириш, миллий қонунчилигимизни дунё стандартлари, халқаро ҳуқуқ нормаларига мослаштиришга қаратилган муҳим чора-тадбирларни амалга ошириш кўзда тутилган. Жумладан, «Хабеас корпус» институтини қўллаш соҳасини кенгайтириш, тергов устидан суд назоратини янада кучайтириш, судьяларни ихтисослаштириш бўйича чоралар кўрилади. Судлар фаолиятига замонавий ахборот технологияларини жорий этиш ҳам муҳим вазифалардан биридир.\nҚонун устуворлигини таъминлаш ва суд-ҳуқуқ тизимини янада ислоҳ қилишнинг бошқа устувор йўналишлари ҳақида ҳам атрофлича маълумотлар берилди, қизғин савол-жавоблар бўлди, таклифлар ўртага ташланди. Баҳс-мунозараларда кенг жамоатчилик вакиллари фаол иштирок этди.\nҲафталик доирасидаги тадбирлар давом этяпти.


«Е» гуруҳи, 4-тур. 5 ноябрь, соат 00:45\nНеймар (30-пен., 83)\nЛуис Суарес (60)\n16.Сергей Черник (Д)\n34.Артем Сороко (Д)\n90+4' Ўйин якунланди. "Барселона" БАТЭ устидан йирик ҳисобда ғалаба қозонди ва ўз очколаринии 10тага етказиб олди\n87' Роберто жарима майдончаси ичида щткир бурчак остида зарба берди. Тщп дарвоза тўрига ён томондан тегди\n83' ГООООЛ! Неймар, 3:0! Каталонияликлар қарши ҳужумда БАТЭни жазолади. Роберто майдон марказида Суаресга узатма бераётганида офсайд борга ўхшади, аммо лайнсмен байроқни кўтармади. Ҳужум давом этди ва уругвайлик ҳужумчи Неймарни бўш дарвоза қаршисига чиқарди.\n81' Неймар майдонда маза қилиб ўйнамоқда. У орқали бошланган ҳужум натижасида Бартра жарима майдончаси чизиғи устидан зарба йўллади. Тўп дарвоза устидан ўтиб кетди\n80' Неманья Николич сариқ карточка олди. Суаресни тепиб йиқитгани учун\n78' БАТЭда ўзгариш: Володько ўрнига Алексей Риос тушди\n77' Бу ўйинда сардорлик боғичи "Барса" 3 футболчиси билагида пайдо бўлди. Иньеста, Бускетс, Маскерано\n76' "Барселона"да ўзгариш: Бускетс ўрнига Жерар Гумбау туширилди\n75' Адриано чап қанотдан дарвозабон майдончасига яқинлашаётган Мунир томон узатма берди. ҲИмоячи тўпни қайтарди\n72' Неймар жарима тўпини жарима майдончасига етказди. Бартра бош билан зарба берди. Ноаниқ\n69' Вууууҳ! Суареснинг узатмасидан кейин Неймар тўпни ерга туширмасдан "қайчи" услубда зарба берди. Тўп олис устун томон кетди ва Суарес тўпни дарвоза томон буришга ҳаракат қилди. Аммо бироз кеч қолди. Тўп устунга тегиб, майдонни тарк этди\n68' "Барса"да ўзгариш: Иньеста ўрнига Марк Бартра тушди\n67' Вууууҳ! Черник жамоасини голдан қутқарди. Мунир ўнг қанотдан жарима майдончасига узатма берди ва Суарес нозик ҳаракат билан тўпни ўтказиб юборди. Тўп Неймарга келиб тушди. Унинг зарбаси Черникка тегиб, майдонни тарк этди\n65' Сержи Роберто чап қанотдан тўпни қабул қилди ва дарвоза яқинига узатма берди. Ҳимоячи тўпни қайтарди\n60' ГООООЛ! Луис Суарес, 2:0! Қарши ҳужумда Неймар чап қанотдан жарима майдончасига яқинлашди ва Суаресга узатма берди. Уругвайлик футболчи бир ҳимоячини чалғитди ва 15 метрдан зарба бериб, дарвозанинг яқин бурчагини ишғол қилди!\n58' Мунир жарима майдончаси чизиғи олдидан аниқ зарба йўллади. Тўп Черникнинг ўзига борди\n57' Хавфли вазият! Неймар 4 нафар ҳимоячидан ўтиб жарима майдончасига кирмоқчи бўлди. Ҳимоячилардан бири тепиб юборган тўп БАТЭниг бошқа футболчисига тегиб, дарвоза томон кетди. Суарес сал чаққонроқ ҳаракат қилганида тўпга етиб оларди...\n51' Дани Алвес сариқ карточка олди. Ҳужумга ўтаётган рақиб футболчисини қўли билан тортиб қолди\n50' Хавфли вазият! Бурчакдан етказилган узатма пайтида Вермален тўп йўналишини ўзгартирди. Суарес бирга бир вазиятда зарба берди. Черник тўпни қайтарди\n50' Вуҳ! Неймарнинг узатмасидан кейин Иньеста 15 метрлардан зарба йўллади. Тўп ҳимоячилардан бирига тегиб, ўз йўналишини ўзгартирди ва майдонни тарк этди\n47' Иньеста жарима майдончасида Суаресга узатма бераётганида тўп ҳимоячининг оёғига тегиб, дарвозабонга борди\n45+3' Биринчи бўлим якунланди. Ҳозирча "Барселона" - БАТЭ - 0:1. Танаффус\n45+2' Алвеснинг узатмасидан кейин Неймар 10 метрлардан бош билан зарба берди. Тўп тўсин устидан ўтиб кетди\n45+2' Э, қойил:). Тер Штеген бурчакдаги байроқча ёниди БАТЭ футболчиси билан тўп учун кураш олиб борди ва ҳужумчини алдаб ўтиб, шерикларига узатма берди\n45' Алвес жарима майдончаси ташқарисидан зарба йўллади. Тўп устун ёнидан ўтиб кетди\n44' Дмитрий Мозолевский сариқ карточка олди. У Бускетсни қўли билан тортиб қолди. "Биринчи марта-ку", дея ҳакамга мурожаат қилди беларуслик футболчи\n40' Стасевич Вермалендан ўтди ва ўнг томондан ўткир бурчак остида зарба йўллади. Тер Штеген тўпни эгаллаб олди\n35' Вуууҳ! Сержи Роберто жарима майдончасига кираётган Адрианони биргаб ир вазиятга чиқариб юборди. Қанот ҳимоячиси дарвозабонга яқинлашиб қолгани боис бир амаллаб зарба берди. Тўп устунга тегиб, майдонни тарк этди!\n32' Тер Штеген ўз ўрнини ташлаб чиқиб, тўпни эгаллади ва хавфни бартараф этди\n30' ГОООЛ! Неймар, 1:0. Дарвозабонни осонлик билан чалғита олди ва ҳисобни очди!\n30' БАТЭ дарвозаси томн пенальти! Мунир чап қанотдан бир футболчидан чиройли ўтиб кетди ва Неймар билан "девор" ўйнаб жарима майдончасига кирганида Младенович уни елкасидан тортиб йиқитди\n28' Неймарнинг узатмасидан Мунир жарима майдончаси ичида зарба йўллади. Тўпни Черник қийинчилик билан қайтарди. Бироқ Ҳаддодий офсайдда қолган деб топилди\n25' Вууҳ! "Барса"нинг классик комбинацияси! Иньеста ўнг қанотдан жарима майдончасига кирган Мунирга узатма берди. Ҳаддодий тўпни ерга туширмасдан дарвоза яқинидаги Суарес томон етказди. марказий ҳимоячи сўнгги паллада тўпга оёқ қўйди ва тўпн устун ёнидан ўтиб кетди\n24' Младенович чап қанотдан олдинга ўтаётганди, лайнсмен байроғини кўтарди\n23' Неймар 25 метрлардан зарба йўллади. Тўпни Черник эгаллаб олди\n20' Ракитич майдонни тарк этди. Эл-Ҳаддодий майдонга тушди. "Барселона" 4-3-3 тактик схемасига ўтди\n19' Мезбонлар тўпни майдон ташқарисига тепиб юборишга мажбур бўлишди. Ракитич майдонда ўтирибди. Жароҳат олди шекилли. Мунир ўйинга тушишга тайёргарликни бошлаб юборди\n17' "Барса" дарвозаси томон хавфли жарима зарбаси белгиланди. Шундоққина жарима майдончаси чизиғи олдидан белгиланган жарима зарбаси тўғри дарвоза томон тепилди. Тер Штеген ўарбани қайтарди\n15' Вуууҳ! Суарес Ненймарни бирга бир вазиятга чиқарди. Бразилиялик ҳужумчи ҳимоячилардан қочиб кетди, аммо тўпни ўзидан бироз узоқлаштириб юборди. Черник тўпни қайтаришга муваффақ бўлди\n13' Ҳозирча "Барса" футболчиларининг қисқа паслар орқали жарима майдончасига ёриб кириши учун ҳаракатлари муваффақиятли чиқмаяпти\n10' Иньеста жарима майдончаси остонасида турган Суарес билан девор услубида ўйнамоқчи эди, Луис унга тўпни етказа олмади\n8' Неймарнинг зарбасидан сўнг тўп дарвоза устидан ўтиб кетди. У техник жиҳатдан зарбани кераклича ижро эта олмади\n8' Неймар чап қанотдан марказ бўйлаб юриш давомида 3 ҳимоячидан ўтди ва тўртинчиси жарима майдончаси ярим айланаси чизиғи устида йиқитди. Жарима зарбаси\n5' Меҳмонлар яхши ҳужум ташкил қилишди. Дарвоза томон йўлланган зарбани Маскерано қайтарди\n4' Вуҳ! Неймарнинг узатмасидан кейин Суарес дарвозабон билан бирга бир вазиятга чиқди. У олис бурчакни кўзлаб зарба берди, аммо зарба аниқ чиқмади.\n1' Дастлабки ҳужумни БАТЭ ташкил қилди. Максим Володько офсайдда қолди\n1' ЎЙИННИ БОШЛАДИК!\n' Иньеста майдонга қайтди. Шунинг учун Мунир ва Сандро Рамирес бу сафар захирада қолишди. Каталонияликларнинг тактик схемасида ҳам ўзгариш юз берди.\n' Диққат, жамоалар майдонга чиқиб келишди. Чемпионлар лигаси мадҳиясини тинглаймиз\n' Каталонияликлар 7 очко билан гуруҳ пешқадами бўлиб туришибди. Иккинчи ўринда "Байер" 4 очко билан. БАТЭ (3 очко) ва "Рома" (2 очко) клублари кейинги ўринларни банд этишган\n' "Е" гуруҳи доирасида "Барселона" ўз майдонида Беларуснинг БАТЭ жамоасини қабул қилмоқда. Бир неча дақиқадан кейин улар майдонга чиқиб келишади\n' Ассалому алайкум, футбол мухлислари. Барчага хайрли оқшом тилаган ҳолда, Европа чемпионлар лигасининг навбатдаги ўйинидан матнли онлайн трансляцияни бошлаймиз


20 январ 2021, Тошкент вақти: 02:51\nАссалому алайкум ва раҳматуллоҳу ва баракотуҳ!\nЁзаётганим бу блог сиз, азиз муштарийларимизнинг кўпчилигида норозилик уйғотиши, баҳсу-муноазараларга сабаб бўлишини англаган ҳолда ёзяпман. Айниқса, бу блог мавзусига бевосита алоқадор “Исломий жиҳод иттиҳоди ижодкорларининг” “қарғишига” учрасам ажабмас.\nЛекин баҳсу-мунозара уйғотиш журналистнинг асосий вазифаси экани ҳам ёдимдан чиққани йўқ: айтсам ўлдурурлар, айтмасам ўлам!\nҲамкасбларимдан бири Youtube интернeт саҳифасида эълон қилинган ва “Исломий жиҳод иттиҳодининг Бадр ат-Тавҳид студияси тақдим этади” сўзлари билан бошланувчи салкам 40 дақиқалик видеороликни кўрсатиб қолди.\nБу “кўрсатув” Покистонми, Афғонистонми – ўша томонларнинг даштларида ўзбек, ўзбекистонлик ўзбек болакайларидан мужоҳидлар тайёрланаётгани ҳақида.\nУнда 5-6 ёш ва ундан каттароқ болалар Қуръонни ёд қилиш баробарида узунлиги бўйлари билан тенг Калашников автоматларидан отишни ўрганаётгани тасвирланади. Орқа фонда эса майин ва ҳазин овозли йигит Қуръон ва ҳадислардан “далил” келтириб “мужоҳид ва шаҳид бўлганлар”нинг ўғилларини оталаридан ўрнак олишга ундайди.\nДиний билимим жуда ҳам зўр бўлмагани боис, ҳазин овозли йигит Қуръон оятлари ва ҳадисларни тўғри талқин қилаётганига “шак келтиришдан” йироқман. Лекин 5-6 яшар болакайларнинг кўзларига қарар эканман, майин сасли йигит уларнинг болалигини ўғирлаш мақсадида бу “далилларни” ўз фойдасигами, “Исломий жиҳод иттиҳоди”ми ё Ўзбекистон исломий ҳаракатининг фойдасига талқин қилмаяптимикин, ёхуд яна кимнингдир тегирмонига сув қуймаяптимикин, деган шубҳа дилимдан ўтдим.\nЧунки болакайларнинг қурбонликка тайёрланаётган қўйнинг кўзларини эслатувчи кўзларидан улар қироат қилаётган сўзларни, араб калималарини англамаётганини уқиш қийин эмас.\nВидеотасвирда болаларнинг юзлари очиқлиги, катталарнинг юзларига эса ниқоб тортилгани, фондаги ҳазин овоз эгасининг кўриниш бермагани ҳам бу шубҳаларимни кучайтиради.\nНиқоб кийганлар болаларни жуфт-жуфт қилиб, боксга (улар қарши курашаётган “кофирларнинг” ўйини) туширади. Бокс қўлқопи оғирлигидан қўлларни зўрға кўтарган болакайлар бир-бирини муштлайди. Кейин бўйлари баробар автоматлардан (автомат ҳам роликда “кофирлар юрти” деб аталган мамлакатлардан бирида чиқарилган) отишни ўрганаётгани кўрсатилади. Сўнгра 5-6 ёшли жажжилар бирма-бир камерага қараб, “Иншоллоҳ¸ катта бўлсам фидойи бўламан, жиҳод қиламан”, деган жумлани қайтаради. Яна қурбонликка тайёрланаётган қўйнинг кўзларидан нимани, нима учун ўзини фидойи қилмоқчи эканини ўқий олмайман. Уларнинг кўзлари, “жоним президент учун фидо”¸ деяётган “фидокорлар” кўзларидан кўп ҳам фарқ қилмайди...\nОрқа фондаги ҳазин овозли йигит, Расулуллоҳдан (САВ) иқтибос келтириб, “ўлимдан олдин ҳаётни” ва “қариликдан олдин ёшликни” ғанимат билиш керакигини эслатади.\nВидеотасвирнинг якуний қисми эса, Абдурраҳим исмли ўзбек ўспиринининг Покистонда Мушарраф режимига қарши “жиҳодда шаҳид” бўлгани ҳақида ҳикоя қилади. Ҳазин ва майин овозига “шаҳид” Абдурраҳим учун қайғураётганлик сасини қориштирган йигит энди ияги оқ дурра билан боғлаб қўйилган Абдурраҳим - марҳум Абдурраҳимнинг тасвири орқасида унинг шаънига мақтовлар айтади. Лекин овоздаги ҳазинлик ва қайғуриш негадир менга Абдурраҳим олдидаги айбдорлик аломатидек эшитилади. Мужоҳидлар ҳалок бўлган сафдошлари “шарафига” “шаҳид муборак!”, деб хитоб қилмасмиди, деган ўйлар яна шубҳаларимни кучайтиради.\nНиқоб кийганлар “жиҳод”га тайёрланаётган жажжиларга “Такбир!”, деб хитоб қилади, жажжилар “Аллоҳу акбар!”, деб жавоб қайтаради.\nҚурбонлик қўйининг кўзлари, болакайларнинг ҳайқириғи энди негадир ўтган асрнинг 30-йилларида Европа мамлакатларидан бирида пайдо бўлган “доҳийнинг” “Зиг ҳайль!” хитобига “Ҳайль Ҳитлер!”, деб жавоб қайтарган болакайларнинг кўзларини, улар ҳайқириғини эслатади.\nХаёлимдан юртимизнинг, видеотасвирдаги болаларнинг болалигини ўғирлаган ниқоблилар ва орқа фондаги овоз эгасидек айёрларнинг қўлига тушиб қолишидан Оллоҳимнинг ўзи асрасин, деган фикр ўтади.\nУйингизга тинчлик, Оллоҳнинг раҳмат ва баракоти ëғилсин!


Ўзбекистон Осиёнинг кучли таркибга эга грандларига қарши беллашиб, Жаҳон чемпионатига чиқа олади, деб ҳисобламоқда миллий жамоа бош мураббийи Эктор Купер.\nБугун, 27 август куни ЎФАда ЖЧ саралаши цикли старти олдидан аргентиналик мутахассис билан матбуот анжумани ташкил этилди. Бу ҳақда Tribuna.uz хабар бермоқда.\n«Биз аввало оптимистмиз. Биздан кучли терма жамоалар билан бир хил даражада мусобақалаша оламиз. Жаҳон чемпионатига ҳам чиқа оламиз. Ҳозир даража жиҳатдан биздан кучлироқ жамоалар бўлиши мумкин, лекин энг асосийси биз ўзимизни ўйлаб, яхши жамоа шакллантиришимиз керак.\nЯхши жамоа дегани кўплаб элементларни қамраб олади. Рақибларимизнинг ўйинчилари кучли бўлиши мумкин, лекин яхши жамоа фақат яхши ўйинчи дегани эмас. Биласизми, энг асосий нарса нима?\nТерма жамоада иккита нарса муҳим. Жамоа сифатида бирга яшаш, барчанинг биргаликда олдинга ҳаракат қилиши керак. Ҳеч ким бир-бирига халал бермаслиги, аксинча қўллаб-қувватлаши керак. Энг асосий иккинчи фактор – бу ишониш. Қилаётган ишимиз тўғрилигига ишониш. Агар ишонишмаса, ҳеч нарса ютиб бўлмайди. Мен мураббий сифатида шундай фикрдаман», – дея ўз фикрлари билан ўртоқлашди Купер.\n– Фаластин билан ўйин сунъий майдонда бўлади, деган маълумотлар бор. Сиз шунга тайёрмисиз?\n– Бу, табиийки, ҳеч қайси футболчига ёқмайди. Улар сунъий майдонда ўйнашга ўрганишмаган. Чунки сунъий қопламали майдонда тўп баландроқ сакрайди, тезроқ ҳаракатланади. Шунинг учун минимал адаптациядан ўтиш учун тўрт-бешта машғулотни биз сунъий майдонда ўтказишга ҳаракат қиламиз.\nАлбата, доимий равишда сунъий майдонда ўйнаб ўрганган Фаластин сал-пал устунлик бўлиши мумкин. Лекин сунъий майдон туфайли ғалаба қозона олмаймиз, деган фикрга бормаслик керак. Бошқа факторлар ҳам бор.\n– Ўртоқлик ўйини учун рақиб сифатида Ироқни ким танлади – сизми ё федерация?\n– Мен қайси рақиб билан ўйнаш масаласида федерация билан тортишиб ўтирмайман. Ҳамма нарсани биргаликда ҳал қиламиз. Баъзан федерация бизга таклиф беради. Масалан, федерация Аргентина билан ўйнаймиз, дейиши, мен эса: «Йўқ, шошмай туринглар, сал кутиш керак», деб айтишим мумкин.\nИроқ билан ўйнашни танладик, чунки шу бизга оптимал вариант бўлиб кўринди. Бу қарорни федерация билан келишган ҳолда қабул қилдик.\n– Ҳамма ўйинчиларн кузатиб боряпмиз, дедингиз. Лекин ҳимоя чизиғи умуман янгиланмай келяпти. Ваҳоланки, «Насаф»да Умар Эшмуродов барқарор ўйнаяпти. «Пахтакор»да Суперлиганинг охирги икки мавсумида энг стабил ўйин кўрсатаётган Шерзод Аъзамов бор. «Бунёдкор»да Дилшод Аҳмадалиев жуда зўр ўйнаяпти. Энг асосийси – Рустам Ашурматов. Кей-лига иккинчи дивизионида унинг клуби энг кам гол ўтказиб юборган, Кей-лигага чиқиш арафасида турибди...\n– Ўйинчиларни баҳолаймиз. Масалан, ёнингиздаги сеньоритага бошқа футболчи ёқиши мумкин. Биз қараймиз, баҳо берамиз...\nҚайси мезонлар асосида баҳолаймиз? Матбуот анжуманини бунақа ҳар хил нарсалар билан чўзиб юбормаслик керак, биз айтдик, чақирган ўйинчиларимиз кимгадир ёқмаслиги мумкин. Бу ҳамма жойда бўладиган нарса. Нега бу бор, нега у йўқ... Бир футболчини чақириш учун бошқаларидан воз кечишга мажбурмиз. Шунинг учун ҳам бу мураббийлар штабининг баҳолашидан келиб чиқади. Юқорида айтган гапларимизга қайтишимизга тўғри келяпти.\nДунёдаги барча терма жамоаларда ўз минимал структураси, танланган асоси, доим чақириладиган ўйинчилар бор. Баъзи футболчилар алмаштирилади. Лекин барча ўйинчиларни кузатишимиз бор гап. Баҳолашимиз ҳар хил бўлади, дидимиз ҳам, буни тан оламан.\nАшурматов? Биз ундан яхшироқ деб ҳисоблаган ўйинчиларимизни чақирганмиз. Уларни синаб кўрганмиз, Рустам Ашурматовнинг ҳам ўйинларини кузатганмиз. Балки танловим хатодир, лекин мен бошқа ўйинчиларни танладим, бу менинг фикрим. Юз фоиз ҳақман, демоқчи эмасман. Бу ўйинчи бизга кейинроқ фойдаси тегиши мумкин.\n– Бу сафарги йиғинга илк марта Азиз Ғаниев ва Санжар Шоаҳмедовни ҳам чақирдингиз. Уларнинг қайси жиҳатлари эътиборингизни тортди?\n– Мураббий сифатида биринчи навбатда футболчиларнинг майдондаги ҳаракатига эътибор бераман. Баъзида футболчидан шундай сигналларни олиш мумкинки, булар оддий бўлса-да, мураббий учун жуда муҳим жиҳат бўлиши мумкин.\nАзизнинг ўйинни ўқий олиши, бошқара олиши менга ёққан томони бўлди. Санжар эса техник жиҳатдан жуда яхши ўйинчи. Унга ҳам имконият бериш керак, деган фикрга келдик.


Тушда эркак курса туш табири йигит тўлиқ малумот\nЙ - ҳарфидан бошланувчи барча туш табирлари / Туш табири / Э - ҳарфидан бошланувчи барча туш табирлари\nЭркак тушда курса бу туш табири қандай талқинга эга? Психологларнинг фикрларига кўра эркакларнинг, аёллар тушига кириши жуда ҳам оддий ҳолат бўлиб, нозик ҳилқат вакиласи доимий равишда ўз севгилиси ҳақида ўйлаганлиги ва бу ўй-ҳаёллар унинг онг остида сақланиб қолиб, ўз навбатида тушларида намоён бўлиши билан таърифланади.\nЛекин шундай вақтлар бўладики бутунлай нотаниш эркак ёки йигит тушга кириши мумкин. Бу нима билан боғлиқлиги, нимани англатиши каби барча сиз ва бизни қийнаётган саволларга туш таъбирларига мурожаат этиб қуйида жавоб олишимиз мумкин бўлади.\nЙигит тушда курса 21-аср табирига кўра\nПсихологнинг сўзларига қараганда аёлларининг забардаст, мушакдор, кенг елкали атлетик гавдага эга бўлган хушчирой нотаниш йигитни кўришлари — тақдир унга тортиқ қилаётган барча хайрли нарсаларни ифодалаб, бу туш соҳибаси келажакда бахтли ва молиявий таъминланган бўлишини билдиради.\nХунук эркак, йигит — мақсадингиз йўлидаги машаққатлар ва умидсизликни англатади. Туш кўраётган аёл тушида мисли кўрилмаган гўзалликга эга бўлган йигитни кўриши — шон-шухрат, машхурлик денгизига ғарқ бўлишидан дарак беради.\nАгарда қайсидир сабабга кўра нотаниш йигитнинг ташқи қиёфаси туш соҳибасини чўчитиб юборса — ҳақиқат (ўнг)да у яқин инсони кўп вақтдан бери дўсти деб билган инсони томонидан хоинликка учрашини билдиради.\nЭркак туш табири нострадамус табирига кўра\nНотаниш эркак туш соҳибасининг маълум жамоадаги тутган ўрни, чуқур ҳурмат ва эъзозда эканлигини англатади. Нотаниш йигитни кўриш — бошланиши кутилётган иш омадли ва фаровон бўлишини билдиради.\nТуш соҳибаси ўз севиклисини оқ рангли костюм-шимда кўриши — орзуларининг ушалишидан дарак, бордию у қора рангда бўлса — унда туш соҳибасининг олдидаги мақсадларидаги йўлда нокас кимсалар томонидан турли машаққатларга учрашидан огоҳлантиради.\nТуш соҳибаси семиз эркакни кўрса — унинг келажак ҳаёти ғам-андухсиз кечишидан, жисман нуқсонли йигитни кўриш- яқин инсони томонидан хиёнат ва алдовни англатади.\nҚари чолни кўрсангиз — узоқ умр кўришингиз, навқирон ёш йигитни кўрсангиз — ҳақиқат (ўнгингиз) да нимадандур ҳавотир олишингизни билдиради. Тушда тўлачадан келган йигитни кўрсангиз — ҳаётингиз қувончли лаҳзалар ва завққа тўла бўлишини англатади.


Тошкент метросининг Сергели ва Юнусобод йўналишининг...\n28.03.2019 17:17 0 1090\n28 март куни «Ўзбекистон темир йўллари» АЖ томонидан уюштирилган брифингда Тошкент метроси қурилишидаги 3 та лойиҳа хусусида маълумот берилди.\nУнга кўра, узунлиги 6,8 километр, умумий қиймати – 170,1 млн АҚШ долларини бўлган Сергели линияси 2019 йил оҳирига қадар қуриб фойдаланишга топширилади.\nСергели метро линияси бугунги кунгача Марказий Осиёда қўлланилмаган бутунлай янгича эстакада усулида бунёд этилмоқда. Яъни мазкур йўл кўприксимон тарзда қурилади, поездлар ер устида ҳаракатланади. «Боштранслойиҳа» акциядорлик жамияти томонидан асосий лойиҳа ишлаб чиқилган бўлиб, унга кўра ушбу йўналишдан 6 та бекат ўрин олган.\nПоездлар тўхташ маскани, яъни бекатлар 5 та вагондан иборат метро поездига мўлжалланиб қурилмоқда. Йўловчиларнинг станцияга киришлари учун бир томондан 3 та эскалатор ва иккинчи томондан имконияти чекланган фуқаролар учун лифт ўрнатилиши кўзда тутилган. Шу томонда яна авария холатларида фойдаланиш учун зиналар ўрнатилади.\n«Тошкент метрополитени Юнусобод йўналишининг иккинчи босқичи қурилиши» лойиҳасининг эса умумий қиймати – 124,8 млн. АҚШ долларини ташкил этади, узунлиги 2,93 километрдан иборат. Қурилиш ишлари жорий йилда тўла ниҳоясига етказилиши кўзда тутилган. Ушбу йўналишда бекатлар сони 2 та (Юнусобод ва Туркистон) бўлиб, уларнинг ўртача оралиғи 1,43 км. Платформаларнинг узунлиги 102 метрни ташкил этиб, электропоездлар икки томонлама ҳаракатланади.\n3-лойиҳа бу ер усти метро халқа йўли қурилиши бўлиб, унинг умумий узунлиги 54,8 километрни ташкил этади. 2017-2021 йилларга мўлжалланган лойиҳа олти босқичда амалга оширилади. Ушбу метро линиясида 35 та бекат қурилади.\nДастлабки босқичда Тошкент метрополитенининг «Дўстлик» бекатидан Қўйлиқ бозоригача бўлган (11 км) 8 та бекатдан иборат қисми қурилади. Кейинчалик, у «Олмазор», «Беруний», «Бодомзор», «Тузель» бекатлари орқали яна «Дўстлик» бекатига туташтирилиб, яхлит метро халқасини ташкил этади. Бундан ташқари 2 та вагон депоси қуриш ҳам режалаштирилган. Мазкур метро йўли Яшнаобод, Учтепа, Олмазор, Юнусобод, Чилонзор ва Сергели туманлари худудидан ўтади.


Тутчиликни ривожлантиришга субсидиялар ва оилавий пудрат ёрдам беради | NORMA.UZ\nТутчиликни ривожлантиришга субсидиялар ва оилавий пудрат ёрдам беради\nПрезидент пиллачилик тармоғида ипак қурти озуқа базасини ривожлантириш тўғрисидаги ҳужжатни имзолади (17.01.2020 йилдаги ПҚ-4567-сон қарорга қаранг).\nЯнги интенсив тутзорлар барпо этиш учун 1 февралдан бошлаб Давлат бюджети маблағлари ҳисобидан:\nтомчилатиб суғориш тизимини жорий этиш харажатларининг бир қисмини қоплаш учун ҳар бир гектарга 8 млн сўмгача;\nмайдони 35 гектардан зиёд тутзорларда сув чиқариш учун бурғуланган қудуқни ҳамда дарёлар, каналлар ва бошқа сув ҳавзаларидан сувни тортиш учун насос станциясини қуришга 120 млн сўмгача субсидия тақдим этилади.\nСубсидиялар республика бюджетида Президент топшириқларига мувофиқ ҳудудларни ижтимоий-иқтисодий ривожлантириш бўйича харажатлар учун назарда тутилган маблағлар ҳисобидан қопланади. Давлат томонидан бундай қўллаб-қувватлаш тартиби 2 ой муддатда ишлаб чиқилиши ва Ҳукуматга киритилиши лозим. Пиллачилик ва тутчилик ташкилотлари томонидан томчилатиб суғориш, бурғуланган қудуқлар ва насос станцияларини қуриш бўйича ишлар доирасида тузиладиган импорт шартномалари мажбурий экспертизадан ўтказилмайди ва рўйхатга олинмайди.\nАмалдорлар пиллачилик ташкилотлари томонидан тутзорлар барпо этилишини мониторинг қилиш орқали ер солиғи бўйича илгари тақдим этилган имтиёзларнинг асослилигини ўрганиб чиқадилар. Ажратилган ер майдонларида бир йил давомида тутзорлар ташкил қилмаганлиги аниқланган тақдирда, ДСҚ, Ер ресурслари, геодезия, картография ва давлат кадастри давлат қўмитаси халқ депутатлари туман (шаҳар) Кенгашларининг қарорларига асосан имтиёз қўллашни тўхтатиш чорасини кўради.\n«Ўзбекипаксаноат» уюшмаси ҳудудий «Агропилла» МЧЖга тегишли бўлган тутзорларни тажриба синов тариқасида аҳолига оилавий пудрат асосида 1 гектардан 3 гектаргача тақсимлашга қарор қилинди. Аҳолига тут кўчатлари ва пилла мавсумларида ипак қурти уруғи бепул берилади. Етиштирилган пилла ҳосилини сотишдан ташқари тутзорлар орасига қўшимча экинлар экиш орқали олинадиган даромадларни улар ўзларида қолдиришлари мумкин бўлади. Бунда аҳолига тутзорнинг бут сақланиши, тут барги ҳосилдорлигини ошириш, етиштирилган пилла ҳажми бўйича талаб қўйилади.\nУмуман олганда, бутун мамлакат бўйлаб алоҳида туманларда жойлашган 10 минг гектар тутзорларда тажриба ўтказилади. Уларни аҳоли орасида тақсимлаш тартиби бир ой муддатда ишлаб чиқиш, 1 апрелга қадар аҳолига оилавий пудрат асосида бириктириб бериш, 1 ноябрга келиб тажриба синов натижаларига асосан бундай амалиётни барча ҳудудларда жорий этиш истиқболларини баҳолаш лозим.\nЙил якунига қадар пиллачилик тармоғи ташкилотларига ажратиладиган ерларда камида 5 минг гектар тутзор ташкил қилиш ва уларда томчилатиб суғориш тизимларини жорий этиш режалаштирилмоқда. Ҳудудларда пиллачилик тармоғини ривожлантириш учун имтиёзли кредитлар ва халқаро молиявий ташкилотларнинг грантлари жалб этилади.\nҲужжат Қонун ҳужжатлари маълумотлари миллий базасида эълон қилинган ва 18.01.2020 йилдан кучга кирди.\nОзуқабоп экинлар етиштирувчиларга қудуқларни бурғулашга субсидиялар қандай ажратилади\nЎрмон хўжалиги соҳаси қайта ташкил этилади\nНаманган вилоятининг 3 та туманида қишлоқ хўжалигини ривожлантиришга доир чора-тадбирлар тасдиқланди\nАгросаноат мажмуини рақамлаштиришнинг устувор йўналишлари белгиланди


“Душман”га қарши курашнинг янги усулими?\n18 январ 2021, Тошкент вақти: 06:24\n28 март куни “Немис тўлқини” радиосининг Ўзбекистондаги мухбири Наталья Бушуеванинг уйига тинимсиз қўнғироқлар бўла бошлади. Телефон қилганларнинг бари журналист қиздан уйининг нархи ёки интим хизмат қанча туриши ҳақида сўради.\nКейинрок маълум бўлишича, арзонга уй сотилиши ва интим хизмат таклиф этилган, Тошкент бўйлаб ёпиштириб чиқилган эълонларда Н.Бушуеванинг исми ва телефон номери ёзилган бўлган.\n“Бу кутилмаганда бошланди. Афтидан одамлар эрта тонгда ва ё тунда бу эълонларни шаҳар бўйлаб ёпиштирган. Менга шаҳарнинг турли бурчакларидан қўнғироқлар бўлди. Аввалига қандайдир хато кетган бўлиши мумкин, деб ўйладим. Кейин билсам, ўша эълонларда менинг исмим ҳамда телефон номерим ёзилган экан”, - дейди журналистнинг ўзи.\nУнинг айтишича, эълонлар турли кўринишда бўлиб, улар шаҳарнинг деярли барча туманига тарқатилган.\n“Шу эълонлардан бирида “Сиз учун ажойиб массаж” сўзи, тагига эса телефон ёзилган. Ўртада малласоч қизнинг расми. Кўкракларига “Сауна+интим” сўзлари бор. Бошқа эълонларда эса “бадавлат эркаклар учун массаж, хизматнинг барча турлари бажарилади” сўзлари ёзилган. Аслида бунақа эълонлар берилмайди. Шунинг учун бўлса керак, менга жуда кўп эркаклар телефон қилди. Албатта, бунақа қўнғироқлар кўнгилга ёқмайди. Лекин ўзимни қўлга олиб, уларга бу кимнингдир ўйини эканини ва бошқа безовта қилмасликларини сўрадим. Ҳали ҳам телефоним жиринглаяпти. Ҳозиргача 150дан ортиқ қўнғироқ бўлди”, - дейди Н.Бушуева.\nБу кимнингдир ҳазилими ё Ўзбекистондаги воқеаларни ёритаётган журналистни обрўсизлантиришга уринишми?\nН.Бушуева бундай ишни қилиш оддий одамнинг қўлидан келмаслигини таъкидлади.\n“Менимча, бу касбий фаолиятим билан боғлиқ бўлса керак. Зеро, бир кеча кундузда шаҳар бўйлаб эълонлар ёпиштириб чиқиш бир кишининг қўлидан келмайди”, - деди у.\nНаталья Бушуева Андижон воқеалари ва шу воқеалардан сўнг Ўзбекистонда юзага келган вазият ҳақида “Немис тўлқини” радиосига лавҳалар тайёрлаб келган. Ўтган йил сентябрда аккредитацияси муддати тугагач, қайта рўйхатдан ўтиш учун Ташқи ишлар вазирлигига ариза берган. Аммо шу пайтгача у аккредитация олгани йўқ.\nАввалроқ “Немис тўлқини” радиосининг Бухородаги мухбири Обид Шабоновнинг аккредитацияси бекор қилинган эди. Ҳозирда радионинг фақат бир мухбири - Юрий Черногаев Ўзбекистонда фаолиятини давом эттирмоқда.\nЎзбекистон Вазирлар Маҳкамасининг хорижий ОАВ учун ишловчи ва чет эл журналистлари фаолиятини чекловчи қарори кўпчилик мухбирлар қатори Н.Бушуевани ҳам хавотирга солган. У Ўзбекистонда қолган ҳамкасбларига телефон қилиб, мазкур қарор юзасидан ҳукуматни судга беришни таклиф этган ва ҳамма воқеа шундан кейин бошланган.\n“Ҳар эҳтимолга қарши бўлиб ўтган воқеа юзасидан дарҳол милицияга мурожаат этдим. Эълонларни ҳам кўрсатдим. Аммо ҳалигача жавоб йўқ”, - дейди Н.Бушуева.\nРоссияда чиқадиган "Мир новостей" газетасининг Тошкентдаги мухбири Надя Степанованинг билдиришича, чет эл оммавий ахборот воситаларига ишлайдиган журналистларни обрўсизлантиришга уринишлар Ўзбекистонда биринчи бор кузатилаётгани йўқ.\n“Журналист ҳамкасбларимизни қоралаш мақсадида бундай бўҳтон маълумотларнинг тарқатилиши шахсан менинг ғазабимни қўзғатади. Бунақа йўл билан истаган одамни обрўсизлантириш мумкин. Шундай вазиятда журналистлар бир-бирларини қўллаб-қувватлаши керак”, - деди Н.Степанова.


Коронавирус Ўзбекистонда. Шу соат янгиликларини кўринг - Anhor\nAnhor Все посты Коронавирус Ўзбекистонда. Шу соат янгиликларини кўринг\nКоронавирус Ўзбекистонда. Шу соат янгиликларини кўринг\nБожхона қўмитаси омборларда қанча маҳсулот сақланаётганини айтди\n1 апрель ҳолатига кўра озиқ-овқат маҳсулотларининг умумий қиймати 46,3 млн долларни ташкил қилади. Дастлабки ҳисоб-китобларга кўра, ушбу товарлар бўйича ундирилган божхона тўловлари суммаси 70,7 млрд сўмни ташкил қилиши керак. Тайёрланган маҳсулотларнинг асосий қисми – бу гўшт, маргарин ва кунгабоқар ёғи.\nЭлмира Боситхонова нега карантин чоралари кучайтирилганига изоҳ берди\n«Айрим уйларга етарлича эътибор берилмагани ҳақида 200 га яқин шикоят бўлди, айримларида эса эътибор ҳаддан ташқари кўп бўлган. Шу ҳолатларни инобатга олган ҳолда, максимал хавфсизликни таъминлаш мақсадларида карантин талабларини кучайтришга қарор қилинди», – дейди Маҳалла ва оилани қўллаб-қувватлаш вазирининг ўринбосари.\nЭслатиб ўтамиз, кечадан бошлаб ногиронлар, кексалар ва эҳтиёжманд оилаларга ёрдам марказлаштирилган тарзда ташкил қилинмоқда.\nМаҳбусларга учрашувларни телефон суҳбатларига алмаштиришни таклиф этишди\n«Карантин жорий этилиши муносабати билан шахсларни тергов ва суд жараёнларига тергов изоляторларидан ва жазони ижро этиш муассасаларидан олиб чиқиш, адвокатлар ва ҳуқуқни муҳофаза қилиш органларининг ходимлари билан учрашувлар вақтинчалик тўхтатилди. Шу билан бирга, тергов изоляторлари ва жазони ижро этиш муассасаларида сақланаётган шахсларга юридик ёрдам бериш ҳуқуқини таъминлаш учун адвокатлар билан телефон орқали суҳбатларга шароитлар яратилди», – дея қайд этади Омбудсман матбуот хизмати.\nАҚШ Ўзбекистонга Covid-19 га қарши курашиш учун қарийб $1 млн ажратмоқчи